Беҙ – Башҡортостандың киләсәге\n2 Декабрь 2019, 17:15\nСираттағы конкурсантыбыҙҙы ҡаршы алығыҙ! Баймаҡ лицей-интернатының 8-се “А” класы уҡыусыhы Илhам Ғайсин.#Һаҡмар_конкурстар; #волшебная_палочка; #тылсымлы_таяҡБар хыялым үҫкәс ҙур кеше булыу, тырышып яҡшы уҡыу, ҙур ҡалаларҙа Яңы йыл шыршыһында ҡатнашыу, күреү. Һәм дә тылсымлы таяғым булһа, илдә тыныслыҡ, етешлек, бар ғаиләлегә именлеҡ, ҡыуаныстар теләп, хыялдарын тормошҡа ашырыр инем.(иншаны тулыһынса сайттан уҡығыҙ)\nБик яратам мин үҙемдең Тыуған илемде. Башҡортостанымды! Шул тиклем күңелгә яҡын, ҡәзерле һәм изге. Ул бейек тауҙар, ҡалын урмандар, тәрән күлдәр, матур йылғалар иле. Ниндәй генә ағастар үҫмәй уның урмандарында!\nБашҡортостан – Урал тауҙарынын көньяғында урынлашҡан бәрәкәтле һәм күркәм төбәк ул.\nАҡҡош кеүек ап-ак Ағиҙелкәй\nҠайһы илдә генә бар икән?!\nБашҡортостан – алһыу таң иле,\nГөл-баҡсалар иле, дан иле...\nБашҡорт ерҙәре ниндәй генә бай булмаһын, ул байлыҡтар мәңгелек түгел бит. Ошо ерҙәр өсөн халыҡ күпме тир түккән, ҡан ҡойған.\nЕр, ил, ирек тип Салауаттар яуға күтәрелгән. Ер, ил, ирек тип халыҡ баҫҡынсылар, иҙеүселәр менән көрәшкән. Ер, ил, ирек тип башҡорттар ҡан түккән. Ер бер ваҡытта ла артыҡ була алмай һәм булмаясаҡ та. Халҡыбыҙҙың киләсәге яҡты булһын өсөн еребеҙҙе һаҡларға, урмандарҙы ҡырҡмаҫҡа кәрәк. Халҡыбыҙҙың киләсәге – беҙҙең һәм үҫеп килгән йәштәр ҡулында.\nБалаларҙа тыуған еребеҙгә, тыуған илебеҙгә һөйөү тәрбиәләүҙе беренсе маҡсатҡа ҡуйһак, икенсе маҡсат – тыуған телебеҙгә һөйөү тәрбиәләү. Илһеҙ, телһеҙ, милләт булмай. Тыуған тел – үҙ байлығыбыҙ, беҙҙең яҙмышыбыҙ. Телдең дә, илдең дә йәшәүе беҙҙең ҡулда. Беҙҙең һәм киләсәк быуындың телендә мәңге шулай ғорур янғыраһын ине башҡорт теле.\nТыуған тел аша кеше туған халҡының мәҙәниәте, йолалары менан таныша, рухын һеңдерә. Еребеҙҙе, телебеҙҙе халыҡ бөгөнгө көнгәсә нисек һаҡлаһа, киләсәк быуын да шулай һаҡлар тигән ышаныста ҡалабыҙ. Ысынлап та, киләсәктә лә Башҡортостаныбыҙ ыңғай яҡтарға үҙгәрһен, башҡорт халҡының милли сәскәһе ҡурайҙай матур булып сәска атһын ине. Көрсөккә бирешмәһен, бай, мул иген баҫыуҙары менән халҡын тәьмин итеп, ҡыуандырып йәшәһен ине.\nӘ хәҙерге көндә кешегә йәшәү күпкә еңелләште. Матур тормош ҡорам тигән кешегә бөтәһе лә бар. Тормош матур булһын өсөн тәбиғәттең дә матурлығы кәрәк. Тик, ҡыҙғанысҡа ҡаршы, тәбиғәттең зарарланыуы, ер-һыуҙарҙың ағыуланыуы, халыҡтың тарҡаулығы һиҙелә башланы. Быларҙы бөтөрөү мәсьәләләрен ҡарап тағы ла тәбиғәтте, тормошто матурлап йәшәргә кәрәктер.\nТормош матур, атыр таңдарыбыҙ яҡты, ыңғай барһын тигән кеше ниндәйҙер алдағы пландар, уйзар менан йәшәй. Башҡорт халҡы белмәй әйтмәгәндәр, күрәһең, тормош усағығыҙ нисек булһа, йәшәү шарты сығанағығыҙ шуға бәйләнгән.\nКиләсәк быуын ошоларҙың барыһын да күреп, үҫеп килә һәм шуға ауырлыҡтарға бирешмәй, киләсәкте ыңғай яҡҡа үҙгәртеп алып китерҙәр, тип ышанабыҙ.\nШулай итеп, бөгөнгө көнөбөҙ ҡатмарлы булһа ла, Башҡортостандың, милләттең киләсәге өмөтле булыр. Халҡымдың рухы, теле мәңге йәшәр, тыуған яғым күкрәп сәскә атыр, тип ышанам, сөнки ил яҙмышын үҙ ҡулына алырҙай ышаныслы быуын үҫеп килә. Шул йәш быуын иҫәбендә мин, Ғайсин Илhам, Башҡортостаным, ерем, илем тип йәшайем. Бар хыялым үҫкәс ҙур кеше булыу, тырышып яҡшы уҡыу, ҙур ҡалаларҙа Яңы йыл шыршыһында ҡатнашыу, күреү. Һәм дә тылсымлы таяғым булһа, илдә тыныслыҡ, етешлек, бар ғаиләлегә именлеҡ, ҡыуаныстар теләп, хыялдарын тормошҡа ашырыр инем.\nБеҙҙең быуын донъяла\nҺуңғы быуын булмаһын,\nКилер Яңы быуынды\nАфәт быуып ҡуймаһын.\nБар әзәмдең теләге --\nБар ғәләмдең ҡануны --\nКүсеүҙә, ау, күсеүҙә...\nБаймаҡ лицей-интернатының 8-се “А” класы уҡыусыhы.\nЕтәксеhе: Нәсимә Кинйәғәле ҡыҙы Азаматова.


Башҡа ҡыҙҙар менән танышып видео теркәү - Кафе танышты онлайн видео чат\nИнглиз Франция - ҡыҙ менән таныштырыу\nЯҙыусы һәм рәссам булараҡ донъя күрҙеҺеҙ саҡырғас, беҙ распутин, ундағы яңылыҡтар менән тура бәйләнеш булыуға һәм мәҙәниәте, тормош бара тип. бөгөн беҙгә. Причудливый, француздар инсайдерский аңлай һәм франция етәкселеге, Бөйөк смешные тиклем. париж ваҡыты буйынса киске.\nпариж ваҡыты буйынса киске\nАҙна яңылыҡтары беҙҙең төркөм журналистар менән парижда халыҡ-ара күҙәтеү: тарихы, исем эшләй, ә шулай шул, һеҙҙең кем, бәлки, үткәреү. Һәр йома беҙ барғанда ҡушыла. париж ваҡыты буйынса киске.\nҠыҙыҡай телефон номеры - номеры мобиль ҡыҙыҡай ҡайнар Ала\nҠыҙ, телефон номерын, уларҙың алмаштарының был мәҡәлә, ҡыҙҙарҙы ысын ҡыҙ сит ил һәм урындағы кеҫә телефоны булаFacebook ҡыҙ шулай уҡ мобиль номер өҫтәргә теләр инем мин, сөнки был ҡыҙҙарына facebook социаль селтәре һәм башҡа сайтында бөтә нәмәләр менән элемтәгә керә аласыз еңел булды. Шулай итеп, был"исеме бирелгән ҡыҙ телефон номерҙары исемлеген". Мин был ваҡытта менән яңыртылған исемлеге дауамы булып, яңы номерҙар өҫтәләсәк өсөн мобиль телефондар өсөн ҡыҙ.\nКазапп хәбәрҙе минең номерым\nШулай булғас, әгәр һеҙ эҙләсе ҡыҙыу телефон номерҙары ҡыҙ, телефон номеры булған ғына ҡыҙҙарҙың йә онлайн, йәғни бирә башланы. Был ҡыҙ телефон номерҙары исемлеген, телефон номерҙары исемлеген, донъяның төрлө илдәренән килеп, мин, мөмкин тиклем күберәк илдәрҙә солғап алһа, был бик мөмкин, шуға күрә аласыз һайлау мөмкинлегенә эйә. рәхим итеп, святитель минең менән Пакистан леди мин бай булмай, әммә мин үҙем дубай в контакте номеры ҡалдырып, мобиль телефон номерын ҡыҙ йәки ҡыҙы исемлегенә онлайн әгәр һеҙ эҙләсе өсөн, святитель минең менән леди бай. Мин һәм мин утыҙ һигеҙ йыл кейәүҙә түгел. Гана һәм филип аккра штатында йәшәүсе мин булмаһын, әгәр теүәл булды.\nМатур ҡыҙҙар һәм дә мәлих, зинһар, мин нимә эшләй алам? Туғыҙ йыл мин ирекле шәкәр мумие эҙләнем мин, Мин, мин түгел, үҙенән ҡалдырмаҫ булған тосап Кампала, Уганда - хәйерле иртә, ханым.\nМин ҡырҡ йыл, һигеҙ йыл самаһы мин бәхетһеҙ, мин хәҙер ҡатын-ҡыҙ эҙләй һәм, ул минең бөтә ихтыяжын ҡәнәғәтләндерә. Минең исемем Джейсон. Джексон йәшәйем мин, Миссисипи районы, һәм теләүсе, һинең өсөн минең ҡунаҡ булды.\nСтатистика күрһәтеүенсә, халыҡтың шул, бер кемдең хәленән килә:"Мин ир-егетте одессала ҡаршылай сыҡҡан", - үҙ планын тормошҡа ашырыу арҡаһында"LovePlanet"\nСайтта теркәлергә, йәғни һеҙҙән һәм таба алмай, кем тураһында хыяллана, сөнки ул миллионлаған кешеләр ҡулланыусылар булып тора, ҡара диңгеҙ һәм шул иҫәптән ҡала халҡының легендар күп.\nЗагорелый моряк, аҡыллы табип, мускулдары спортсы, күңелле студент, шағир-романтик һеҙ улар араһында мотлаҡ таба ул, кем тигеҙлектә бәхетле һеҙ. Ҡарар:"одессанан килгән егет менән таныштырырға ине", - билдәләп, тап уның ниндәй булырға тейеш, эҙләү системаһы файҙаланыу һәм киңәйә.\nАсыҡлыҡ талаптарын, формаһын тап килергә тейеш, улар һеҙҙең үҙегеҙгә юлдаш булды.\nБыл мөмкин буласаҡ: йәштә, буйы, ауырлығы, күҙҙәренең төҫө, характер һыҙаттары, һөнәрҙәрен, шөғөлдәрен, знагы аналогияһы һәм башҡа күп нәмәләр. Шул йүнәлештә буласағын һеҙҙең өсөн сайт, кем күрһәткән критерийҙарға яуап биргән.\nТаныш буласаҡ, һеҙ мотлаҡ бер һумға арттыра.\nсмотреть видео танышты ч-ике рулетка теркәлгән таныштырҙы. йыл видеочивать чатрулетка онлайн башҡа фотоларҙы бушлай таныша шунда таныштыҡ. случайных танышыу башҡа ҡыҙҙар менән бушлай видеочить интим танышты видео


«Ҡашҡаҙан» паркында үткән «Милләттәр кросында» 4,5 мең өфөлөләр ҡатнышты\n15 сентябрҙә «Ҡашҡаҙан» мәҙәниәт һәм ял паркында Бөтә Рәсәй йүгереү көнө «Милләттәр кроссы» уҙҙы. Ҡатнашыусылар ике километрлыҡ дистанцияла көстәрен һынаны. Сараны асыу тантанаһында Октябрь районы Хакимиәте башлығы урынбаҫары Руслан Нәсретдинов, Өфө ҡалаһы ҡала округы Хакимиәтенең Физик культура һәм спорт буйынса идаралығы начальнигы вазифаһын башҡарыусы Сергей Степанов ҡатнашты.\nСтартҡа 4,5 мең уҡыусылар, предприятие һәм ойошма хеҙмәткәрҙәре, спорт ветерандары сыҡты.\n- Ярышта күп кеше ҡатнашыуына ғәжәпләнәм, – ти уҡыусылар ярышы араһында еңеүсе Аделина Кладчихина. – Дәғүәселәр бик көслө һәм шуға ла был һөҙөмтә минең өсөн ҡиммәтле.\nЯрыштың призерҙары Рәсәй Спорт министрлығының дипломы һәм миҙалдары менән бүләкләнде, ә еңеүселеләргә иҫтәлекле кубоктар тапшырылды.\nСараны ойоштороусылар – Өфө ҡалаһы ҡала округы Хакимиәтенең физик культура һәм спорт буйынса идаралығы, Өфөнөң «Спортты үҫтереү үҙәге».\nБөтә Рәсәй йүгереү көнөндә ярыштар ҡаланың тағы ла бер-нисә районында уҙҙы.\nҒөмүмән, бөтә ил буйынса бөгөн был акцияға 1,5 миллиондан ашыу кеше ҡушылды.


Юламан ауыл Советы (Ауырғазы районы) — Башҡорт Википедияһы\nЮламан ауыл Советы (Ауырғазы районы)\nЮламан ауыл Советы\nЮламан ауыл Советы — Ауырғазы районы составында булған, 2008 йылда бөтөрөлгән административ-территориаль берәмек һәм ауыл биләмәһе. Почта индексы — 453480.ОКАТО коды — 80205880000. 1993 йылда булдырылған.\n1993 йылда Башҡорт АССР-ы Юғары Советы Президиумының 1993 йылдың 29 мартындағы 6-2/123-сө һанлы «Ауырғазы районында Юламан ауыл Советын булдырыу тураһындағы» Указы сыға. Унда ҡарар ителә:\n1. Ауырғазы районында Юламан ауыл Советын булдырырға, административ үҙәген Юламан ауылында урынлаштырырға. Ауыл Советы аппаратын тотоу өсөн аҡсаны район бюджетынан алырға.\n2. Юламан ауылын, Алексеевка, Культура, Никольский ҡасабаларын, Талбазы ауыл Советы составынан сығарып, Юламан ауыл Советы составына индерергә.\n3. Юламан һәм Талбазы ауыл Советтарының сиктәрен тәҡдим ителгән схема картаһына ярашлы раҫларға.\n“Башҡортостан Республикаһының административ–территориаль ҡоролошона түбәндәге үҙгәрештәрҙе индерергә:\n"Талбазы" атамаһын һаҡлап, административ үҙәген Талбазы ауылында ҡалдырып, Талбазы һәм Юламан ауыл Советтарын берләштерергә;\nЮламан ауыл Советының Юламан, Алексеевка, Культура, Никольский ауылдарын Талбазы ауыл Советы составына индерергә.\nТалбазы ауыл Советының сиктәрен тәҡдим ителгән схема картаһына ярашлы раҫларға.\nЮламан ауыл Советын иҫәп мәғлүмәттәренән алып ташларға.\nАуыл Советы 2008 йылға түбәндәге муниципаль берәмектәр менән сиктәш була: Яңы Кәлсер ауыл Советы, Талбазы ауыл Советы («Башҡортостан Республикаһының 2004 йылдың 17 декабрендәге 126-з һанлы (ред. 19.11.2008) „Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы“ Законы»).\n↑ ОБ ОБРАЗОВАНИИ ЮЛАМАНОВСКОГО СЕЛЬСОВЕТА В АУРГАЗИНСКОМ РАЙОНЕ\nhttps://ba.wikipedia.org/w/index.php?title=Юламан_ауыл_Советы_(Ауырғазы_районы)&oldid=835223 ҡабул ителгән\nБыл бит һуңғы тапҡыр 18:11 29 сентябрь 2018 үҙгәртелгән.


Ташкентта башҡорт мәҙәниәте фестивале үтте // Йәмғиәт | новости башинформ.рф\nТашкентта башҡорт мәҙәниәте фестивале үтте\n17:22, 9 декабря 2010 Йәмғиәт\nТашкент дәүләт оперетта театрында Башҡортостан Республикаһы көнөн байрам итеүгә арналған «Үзбәкстан – беҙҙең уртаҡ йортобоҙ» лозунгыһы аҫтында башҡорт мәҙәниәте фестивале үтте. Уны Рәсәй Федерацияһы Илселеге, Рәсәй хеҙмәттәшлеге һәм Үзбәкстан Республикаһының Интернациональ мәҙәни үҙәге ярҙамында Ә.-З.Вәлиди исемендәге Ташкент башҡорт ижтимағи-мәҙәни үҙәге ойошторҙо.\nБыл көндө сәхнәлә сығыштар дүрт телдә — үзбәк, башҡорт, татар һәм урыҫ телдәрендә яңғыраны. Байрам кәйефенә йөкмәткеле концерт программаһы йәм өҫтәне, унда һәүәҫкәрҙәр ҙә, профессиональ артистар ҙа ҡатнашты, Башҡортостан Республикаһынан ҡунаҡтар сығыш яһаны. Үзбәкстан баш ҡалаһына Өфөнән музыкант һәм продюсер Булат Әминев килгәйне, ул Үзбәк дәүләт хор капеллаһы солисы Феруза Халдарова менән бергә концертты алып барҙы.\nСығыш яһаусылар араһында Ташкенттың «Дуҫлыҡ» һәм «Йәшлек» татар-башҡорт ансамблдәре сығыштарын айырып билдәләп үтергә кәрәк, улар тамашасыларҙы дәртле йыр һәм бейеүҙәре менән шатландырҙы. Чирчик ҡалаһынан Рәмзиә Бикбулатова һәм Райхан Мәннәпова халыҡ йырҙарын башҡарҙы. Гармунға ҡушылып күңелле ауыл таҡмаҡтарын башҡарған Рафаэлъ Валиевтың сығышы тамашасыларға бик тә оҡшаны.\nҠыҙы Жәмилә Гиясова менән «Мажнунтол» йырын йырлаған Феруза Халдарованың сығышын да бик йылы ҡабул иттеләр. Концертта шулай уҡ Үзбәкстандың сәнғәт оҫталары – Үзбәкстан Республикыһының халыҡ артисы Зинаида Соловей, атҡаҙанған артистар – Динара Миняева һәм Сурат Артыковтар ҡатнашты.\nБыл көндө сәхнәнән халыҡтар дуҫлығы хаҡында бик күп йылы һүҙҙәр яңғыраны. Ике сәғәтлек концерттың үткәне һиҙелмәй ҙә ҡалды, ул тамамланғас зал артистарҙы аяҡ өҫтө баҫып алҡышланы.\nТимур Хилажев автор: Тимур Хилажев


Йәш профессионалдар | ГТРК «Башкортостан» — Новости Уфы и РБ\n15 мая 2019 — 14:42 ГТРК «Башкортостан»\nБашҡортостан йыйылма командаһы “Йәш профессионалдар” тип аталған 7-се милли чемпионатҡа әҙерләнә. Быйыл ул Ҡазан ҡалаһында 20-се майҙан 24 –се майға тиклем үтәсәк. Чемпионатта төбәк-ара ярышта еңеүселәр ҡатнаша. Йәмғеһе 64 кеше 27 йүнәлештә һынау тотасаҡ. Улар араһында студенттар, мәктәп уҡыусылары бар, быйыл иһә конкурста 50 йәштән өлкәндәр ҙә ҡатнаша ала. Чемпионат эшсе профессияларҙың әһәмиәтен күтәреү һәм йәштәрҙә төрлө һөнәрҙәргә ҡыҙыҡһыныу уятыу маҡсатында ойошторола.


Иглин районында 59 йәшлек ҡатын автомобилгә тапалып һәләк булған\nФажиғә Өфө - Иглин - Красная Горка автомобиль юлының 16-сы километрында теркәлә. Юл аша сығып барған ҡатын 20 йәшлек водитель ултырған Дэу-Нексия тәгәрмәсе аҫтында ҡала. Алған тән йәрәхәттәренән ул ваҡиға урынында йән бирә. Ауылдан ситтә фажиғәгә тарыусы йәйәүленең өҫ кейемендә яҡтыртыусы элементтар булмай.\nТағы ла бер юл ҡазаһы Шишмә районында, Һамар - Өфө - Силәбе трассаһында теркәлә. Бында Ланд-Роверға идара итеүсе 62 йәшлек водитель ҡаршы юлдағы Фольксваген Тигуан автомобиле менән бәрелешә. Һөҙөмтәлә водитель үҙе һәм салондағы 52 йәшлек ҡатын дауаханаға оҙатыла. Фольксваген Тигуандың Шишмәәл йәшәүсе водителе менән уның пассажиры шулай уҡ дауаханаға һалынған.


Башҡортостанда 11 кинозал һанлы йыһазландырыуға аҡса аласаҡ // Иҡтисад | новости башинформ.рф\nБашҡортостанда 11 кинозал һанлы йыһазландырыуға аҡса аласаҡ\n12:31, 21 ноября 2017 Иҡтисад\nБашҡортостанда 11 кинозал һанлы йыһазландырыуға аҡса аласаҡ Фото: Башҡортостандың Мәҙәниәт министрлығы\nӨФӨ, 2017 йыл, 21 ноябрь. /«Башинформ» мәғлүмәт агентлығы, Ольга Мортазина/.\nБашҡортостанда алты муниципалитеттағы 11 кинозал һанлы ҡорамал һатып алыу һәм ҡуйыу өсөн федераль бюджеттан дөйөм суммаһы 54 миллион һумлыҡ субсидия аласаҡ. Улар — Ишембайҙағы алты кинозал: «Вита» яуаплылығы сикләнгән йәмғиәтенең өс, «Урал» яуаплылығы сикләнгән йәмғиәтенең ике, Ҡала мәҙәниәт һарайында бер кинозал; Салауатта «Ағиҙел» мәҙәни-ял үҙәге; Яңауыл районының Йәштәр һарайы; Үрге Йәркәй ауылының мәҙәниәт бүлеге; Ҡариҙел ауылының мәҙәниәт йорто; Ҡырмыҫҡалы үҙәкләштерелгән клуб системаһы. Бер кинозалға уртаса 4,9 миллион һум тура килә.\nБашҡортостандың Мәҙәниәт министрлығынан хәбәр итеүҙәренсә, был — Бәләкәй ҡалалаларҙа (500 меңгә тиклем халыҡ йәшәгән) кинотеатрҙарға булышлыҡ итеү буйынса кино фонды конкурсы һөҙөмтәләре. Программаның төп бурысы — кинотеатрҙар булмаған тораҡ пункттарҙа кинозалдар асыу. Илебеҙҙә төшөрөлгән фильмдарҙы күрһәтеү ҡайтанан йыһазландырылған кинозал өсөн төп шарт булып тора. Уларҙың кинопрокатта күләме 50 проценттан ашыу тәшкил итергә тейеш.\n2015 һәм 2016 йылдарҙа Башҡортостанда 14 кинозал дәүләт ярҙамы алды.\nТеги: Теги: кинозалдар, ҡорамалдар, субсидия


Өфөлә үҙенсәлекле курс эшләй | ГТРК «Башкортостан» — Новости Уфы и РБ\nУнда башҡорт телен өйрәнәләр. Аҙнаның бер кисендә эштән, уҡыуҙан тиҙерәк бушап, төрлө милләт вәкилдәре Айгөл Рәшитованың “ArtClub” ижади оҫтаханаһына ашыға. Дәрестәр үҙенсәлекле лә, ҡыҙыҡлы ла үтә. Ручка, дәфтәр, өйгә эштәр – барыһы ла ғәҙәти дәрестәгесә. Әммә, башҡаларынан айырмалы, бында уҡыусыларҙы ҡайнар самауыр һәм дуҫтарының көләс йөҙҙәре көтә. Башҡорт телен өйрәнеү курсына ике төркөм йөрөй. Шаршамбы — башҡорт телен туған теле булараҡ белгәндәр, ә бына кесаҙна кисендә Александра һәм Ума кеүек башлап өйрәнеүселәр.Зөһрә Бураҡаева башҡорт һүҙҙәрен еңел аңлата, һүҙҙе күҙ алдына килтерерлек күренеш менән сағыштыра. Социаль селтәрҙәрҙә “Һаумыһығыҙ” төркөмөндә дәрестәрҙең тура эфирҙа трансляцияһын ҡарарға мөмкин. Уны идея авторы Айгөл Рәшитова алып бара. Уйынлы-ысынлы, ҡапма — ҡаршы ҡуйып шаяртыу ҙа телде тиҙ үҙләштерергә ярҙам итә. Төп ҡорал – телгә һөйөү уята белеү. Янинаның ҡартатаһы поляк. Миндә төрки халыҡтарының да ҡаны бар, ти крайҙы өйрәнеүсе һәм был проекттың уңышлы буласағын фаразлай. Йылы атмосферала йылы һүҙҙәргә урын күберәк.Үткән һүҙҙәрҙе ҡабатлап, нығытыу, яңыларын яҙып алыу араһында Зөһрә Бураҡаева Башҡортостан тарихынан факттар менән дә таныштырып өлгөрә.Дәрес һуңында бер ни тиклем ваҡыт телмәр нығытыуға бүленә. Бер аҙнанан төркөм йәнә осрашыр һәм башҡорт телендә камил аралашыуға тағы ла бер аҙым яҡыныраҡ булыр ул саҡта. Зөһрә Бураҡаева һәм Айгөл Рәшитованың да башҡорт телен өйрәнергә теләүселәр өсөн әҙерләй башлаясаҡ китабының да исем туйы көнө яҡынайыр.


Ғәйнетдинов Миңләхмәт Ишмөхәмәт улы — Башҡорт Википедияһы\nҒәйнетдинов Миңләхмәт Ишмөхәмәт улы\n(Миңлəхмəт Ғәйнетдинов битенән йүнәлтелде)\nҒәйнетдинов Миңлəхмəт Ишмөхəмəт улы (22 апрель 1946 йыл) — баянсы, юғары мәктәп уҡытыусыһы, профессор. БАССР-ҙың халыҡ артисы (1987). Салауат Юлаев исемендәге дәүләт премияһы лауреаты (1991), Бөтә донъя йәштәр һәм студенттар фестивале (Мәскәү, 1985), Бөтә Рәсәй халыҡ инструменттарында башҡарыусылар конкурсы (Тула ҡалаһы, 1986), Халыҡ-ара фольклор конкурсы (Өфө, 1991) дипломанты. СССР Тыныслыҡ фонды лауреаты.\nМиңлəхмəт Ишмөхəмəт улы Ғәйнетдинов 1946 йылдың 22 апрелендә Башҡорт АССР-ының Балаҡатай районы Миҙәт ауылында (хəҙерге Башҡортостан Республикаһының Балаҡатай районы Яңыбай ауылы) тыуған.\nӨфө сәнғәт училищеһының баян класынан һуң Өфө сәнғәт институтында уҡый һәм уны 1975 йылда тамамлай (В. Ф. Беляков класы), бынан һуң Рәсәй театр сәнғәте университетында һөнәри белемен артабан камиллаштыра.\n1967—1996 йылдарҙа Башҡорт филармонияһы солисы, концертмейстеры, бер үк ваҡытта 1983—1985 йылдарҙа Н.Ғ.Сабитов исемендәге 1‑се балалар музыка мəктəбе директоры (Өфө), 1989 йылдан алып Өфө дәүләт сәнғәт институтында уҡыта.\nЛенинградта (1969), Сыуаш АССР‑ында БАССР мəҙəниəте көндəрендə (1981); Ҡарағалпаҡ (1976), Яҡут (1978), Татар (1989) АССР‑ында БАССР əҙəбиəте һəм сəнғəте көндəрендə ҡатнаша. Донъяның 20 илендə гастролдəрҙə була. «Йəдкəр» фольклор ансамблен ойоштороусыларҙың береһе. Бөтə донъя йəштəр һəм студенттар фестивале (Мəскəү, 1985), Бөтə Рəсəй халыҡ инструменттарында башҡарыусылар конкурсы (Тула ҡалаһы, 1986), Халыҡ-ара фольклор конкурсы (Өфө, 1991) дипломанты. Башҡорт милли сәнғәтен пропагандалауҙағы һәм үҫтереүҙәге өлөшө һәм юғары башҡарыу оҫталығы өсөн БАССР‑ҙың Салауат Юлаев исемендәге Дəүлəт премияһына лайыҡ була (1991).\nМиңләхмәт Ғәйнетдинов Башҡортостан Республикаһы мәҙәниәтен һәм сәнғәтен үҫтереүгә ҙур өлөш индергән, башҡорт эстрадаһын бығаса билдәле булмаған башҡорт халыҡ йырҙары менән байытҡан. Бынан тыш, бейеүҙәрҙе музыкаль яҡтан биҙәү өҫтөндә күп эшләгән. Билдәле баянсы 30-ға яҡын онотолған башҡорт бейеү көйөн радио һәм телевидение аша яңғыратҡан. Башҡарыу оҫталығын юғары профессионализм һəм сағыу импровизаторлыҡ һəлəте айырып тора. Репертуарында башҡорт халыҡ йырҙары һəм үҙе эшкəрткəн инструменталь көйҙəр: «Ауыл көйҙəре» («Деревенские наигрыши»), «Ҡарабай», «Бишек йыры» («Колыбельная»), «Көй», Халыҡ темаларына фантазия һ.б. «Йәшлегемә кире ҡайтыр инем», «Ҡымыҙ», «Саҡырмасы, кәкүк», «Ҡалды», һ.б.\nҠатыны Ғәйнетдинова Мәүсилә, Башҡорт дәүләт филармонияһында бейеүсе була. Улдары Азамат менән Азат бишектән үк моңға күмелеп үҫә, икеһе лә хоҡуҡ һаҡлау даирәһендә хеҙмәт итә. Ике ейәне — Азаматтың улдары Батырхан менән Әмирхан.\nБашҡорт АССР-ының Салауат Юлаев исемендәге Дəүлəт премияһы (1991)\nБашҡорт АССР-ының халыҡ артисы (1987)\nБашҡорт АССР-ының атҡаҙанған артисы (1977)\nҒәйнетдинов Миңләхмәт Ишмөхәмәт улы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9. (Тикшерелгән 21 апрель 2018)\nМОҢ ЭЙӘҺЕ МИҢЛӘХМӘТ\nhttps://ba.wikipedia.org/w/index.php?title=Ғәйнетдинов_Миңләхмәт_Ишмөхәмәт_улы&oldid=882467 ҡабул ителгән\nӨфө дәүләт сәнғәт институты уҡытыусылары\nБыл бит һуңғы тапҡыр 18:34 19 апрель 2019 үҙгәртелгән.


Рәсәйҙең төҙөлөш һәм торлаҡ-коммуналь хужалыҡ министры Владимир Якушев Өфөләге төҙөлөш менән танышты - Bash.News\nРәсәйҙең төҙөлөш һәм торлаҡ-коммуналь хужалыҡ министры Владимир Якушев Өфөләге төҙөлөш менән танышты\nРәсәйҙең төҙөлөш һәм торлаҡ-коммуналь хужалыҡ министры Владимир Якушев Өфөләге төҙөлөш менән танышты https://bash.news/news/106887_rsje_tlsh_m_torlakommunal_xuzhaly_ministry_vladimir_yakushev_flge_tlsh_menn_tanyshty\n03 окт 2019, 23:07\nРәсәйҙең төҙөлөш һәм торлаҡ-коммуналь хужалыҡ министры Владимир Якушев бөгөн Өфөнөң Кузнецов Затоны микрорайонын төҙөү барышы менән танышты.\nУл баш ҡалала тормошҡа ашырылған иң күләмле төҙөлөш проекттарының береһе. Үҙләштерелгән майҙан күләме 30 гектар тирәһе. Бында төп маҡсат булып торлаҡ шарттарын яҡшыртыуға можтаж граждандарҙы фатир менән тәьмин итеү тора.\nЯңы микрорайонды меңдән ашыу урынға иҫәпләнгән балалар баҡсаһы һәм мәктәп төҙөү ҡаралған, объекттың проекты әҙер, урын ҡаралған. Кузнецов Затоны өсөн социаль объекттар бик мөһим, бында йәш ғаиләләр бик күп. Башҡортостандың торлаҡ төҙөлөшө үҫеше фонды етәкселәре әйтеүенсә, микрорайонда төҙөлөш йылдам бара.\nӨфөлә яңы объекттар төҙөү менән бер рәттән боронғо йорттар ҙа тергеҙелә. Арт-квадрат проекты шуға асыҡ миҫал, Өфөнөң тарихи үҙәгендәге йорттарға яңы һулыш бирелгән, был майҙан киләсәктә баш ҡала халҡының һәм ҡунаҡтарының яратҡан ял урынына әйләнер тип көтөлә. Бында ижади сараларҙы ла, рәсми осрашыуҙарҙы ла уҙғаррыға мөмкин.\nБөгөн бында төҙөлөш тармағын үҫтереүгә арналған кәңәшмә үтте, унда республиканың билдәле компаниялары үҙ проекттарын тәҡдим итте, тармаҡ үҫеше буйынса фекер алышты.\nТорлаҡ-коммуналь хужалыҡ өлкәһендә “Асыҡ диалог”\n13:33, 17 окт\nБөгөн Башҡортостандың юл хужалығы хеҙмәткәрҙәре 54 берәмек яңы техника алды\n12:00, 17 окт\nРеспублика программаһына ярашлы, ауылдарға газ үткәрелә\n12:24, 16 окт\nӨфөлә үткән “Төҙөлөш сәғәте”ндә Стәрлетамаҡтағы проблемалы йортҡа бәйле һорау ҡаралды\n13:06, 15 окт\n"Инцидент-менеджмент" системаһы Илеш районы Теләпән ауылы халҡына ярҙам итте\n12:36, 15 окт


7 Сентябрь 2010, 16:13\nРәсәй Президенты менән РФ Йәмәғәт Палатаһының тәҡдиме нигеҙендә урман янғындарынан зыян күреүселәргә ярҙам күрһәтеү дауам итә. Ошо маҡсатта «Россельхозбанк»тың Башҡортостан төбәк филиалы хеҙмәткәрҙәре лә фондҡа бер көнлөк хеҙмәт хаҡын күсерҙе. 6 сентябргә ҡарата төрлө ойошмаларҙан әлеге иҫәпкә 400 мең һумдан ашыу аҡса күсерелгән дә инде.\n«Өфө моторҙар эшләү производство берекмәһе» асыҡ акционерҙар йәмғиәте «1941–1945 йылдарҙағы Бөйөк Ватан һуғышында Еңеү» миҙалы менән билдәләнде. Юғары награда бирелеүен раҫлаусы «Еңеү» Рәсәй ойоштороу комитетының дипломына Рәсәй Президенты Дмитрий Медведев ҡул ҡуйған. Иҫтәлекле миҙал ветерандар менән әүҙем эш алып барған, граждандарға патриотик тәрбиә биреүҙә ҡатнашҡан һәм Бөйөк Еңеүҙең 65 йыллығын үткәреүгә ҙур өлөш индереүселәргә тапшырыла.\nҺаулыҡ һаҡлау министрлығынан хәбәр итеүҙәренсә, йыл башынан республикала 847 ВИЧ-инфекциялы теркәлгән. Ауырыуҙарҙың 472-һе – ир-егет, 375-е – ҡатын-ҡыҙ, СПИД-ҡа ҡаршы көрәш үҙәгендә 223 ауырлы ҡатын иҫәптә тора. Ағымдағы йылда ауырыусылар һаны республика буйынса йөҙ мең кешегә 20,28 тәшкил иткән, был, былтырғы осор менән сағыштырғанда, биш процентҡа күберәк.\nАй аҙағына баш ҡалала аквапарк төҙөү перспективаһының асыҡланыуы ихтимал. Комплекс проектын Англияның «Benoy» бюроһы әҙерләгән. 120 миллион доллар тип баһаланған ҡоролманы «ҡашҡаҙан» паркында күтәрмәкселәр.\nСибай ҡалаһы мәғариф учреждениеларында граждандар именлеге айлығы башланды. Сара барышында ғәҙәттән тыш хәл тыуа ҡалған хәлдә уҡыусыларҙы һәм уҡытыусыларҙы эвакуациялау буйынса күнекмәләр үткәрелә, махсус викториналар, конкурстар ойошторола. Шулай уҡ Ғәҙәттән тыш хәлдәр министрлығының профессиональ ҡотҡарыу һәм эҙләү подразделениеларында «Асыҡ ишектәр көнө» уҙғарыласаҡ. Айлыҡ 4 октябргә тиклем дауам итәсәк.\nБашҡортостанда вакансиялар банкы тулылана башлаған. 31 авгусҡа ҡарата, йыл башы менән сағыштырғанда, вакансиялар иҫәбе 2,3 тапҡырға артҡан һәм 28,8 мең тәшкил иткән, көсөргәнешлек коэффициенты хеҙмәт баҙарында 3,6-нан 1,3-кә тиклем кәмегән. Ағымдағы йылда Республика халыҡты эшкә урынлаштырыуға булышлыҡ итеү буйынса өҫтәмә саралар программаһын ғәмәлгә ашырыуға 613 миллион һумдан ашыу аҡса бүленгән, шул иҫәптән республика ҡаҙнаһынан 39 миллион һум йүнәлтелгән.\nБыл аҙнала көндәр һыуытасаҡ, ҡырау төшөүе ихтимал. Төндә төньяҡ райондарҙа температураның – минус биш, Өфөлә минус ике градусҡа тиклем түбәнәйеүе мөмкин. Көндөҙ һауа температураһы 9 – 14 градус йылы буласаҡ, урыны менән ҡыҫҡа ваҡытлы ямғыр яуыуы көтөлә.


ҠАРУТ ҺЫМАҠТАР (Dipsacaceae), ике өлөшлөләр ғаиләһе. 10 заты, яҡынса 300 төрө билдәле, башлыса Урта Диңгеҙ буйында һәм Көнбайыш, һирәгерәк Көнсығыш Азияла, Көнсығыш Европала һәм Көнсығыш Африка тауҙарында таралған. Үлән, һирәгерәк ваҡ ҡыуаҡлыҡ.\nБашҡортостанда 4 заттан 6 төрө үҫә. Күп, һирәгерәк ике йыллыҡ үлән. Һабағы йомро, төҙ, аҙ тармаҡланған, башлыса төклө. Япрағы ябай, япраҡ ҡолаҡсыны юҡ, төклө, бөтөн йәки ҡауырһын һымаҡ, эллипс йәки ланцет формаһында, һабаҡ япрағы — ултырма, йышыраҡ ҡапма‑ҡаршы урынлашҡан, тамыр яныныҡы — һаплы, суҡлы. Сәскәһе ҙур түгел, аҡ, һары, күк, алһыу, ҡайһы берҙә ҡуйы ҡыҙыл төҫмөр м‑н, еҫһеҙ; дөрөҫ төҙөлөшлө түгел, ике енесле, тышҡы каса япраҡсаһы һәм редукцияға бирелгән эске (ысын) каса япраҡсаһы м‑н. Тажы көпшәле, 4 йәки 5 айырсалы. Һеркәстәре 4, емешлеге 1, емшәне аҫҡы. Сәскәлеге ҡуйы баштар барлыҡҡа килтерә (ситке сәскәһе эрерәк), өҫкө сәскәле, урама япраҡтары м‑н уратып алынған һәм астра һымаҡтарҙың кәрзиндәрен хәтерләтә. Күбәләктәр, ҡуңыҙҙар, себендәр, бал ҡорттары, иңкештәр һ.б. бөжәктәр м‑н һеркәләнә. Емеше — тышҡы каса япрағы эсенә индерелгән һәм, ғәҙәттә, эске каса япрағы м‑н тамамланған сәтләүек. Емештәре ел (сипылдаҡ), ҡырмыҫҡалар (ҡутырбаш), кимереүселәр һәм ҡоштар (тажтелгән, төймәбаш) м‑н таратыла.\nДалаларҙа, болондарҙа, һирәгерәк урман ситтәрендә, БР‑ҙың терр-яһында киң таралған эндемик татар ҡутырбашы киң япраҡлы урмандарҙа һәм ҡыуаҡлыҡтар араһында үҫә. Декоратив үҫемлектәр (һарғылт сипылдаҡ, татар ҡутырбашы һ.б.), мал аҙығы үҫемлектәре (баҫыу ҡутырбашы, һарғылт сипылдаҡ), буяу үләндәре (болон тажтелгәне), баллы үҫемлектәр (баҫыу ҡутырбашы, болон тажтелгәне һ.б.). Составында иридоидтар, сапониндар, флавоноидтар һ.б. биологик актив матдәләр булған баҫыу ҡутырбашы һәм һарғылт сипылдаҡ халыҡ медицинаһында ҡулланыла. Урал төймәбашы БР‑ҙың Ҡыҙыл китабына индерелгән.


Универсиада-2013 уты Өфөгә килде // Спорт | новости башинформ.рф\nУниверсиада-2013 уты Өфөгә килде\n11:08, 18 июня 2013 Спорт\n18 июндә урындағы ваҡыт менән 8 сәғәт 10 минутта Өфөгә XXVII Бөтә донъя студенттар уйындары уты килде. Өфө – Универсиада уты эстафетаһын ҡабул иткән 30-сы һәм һуңғы ҡала. Универсиада утын ҡаршы алыу тантанаһында БР Йәштәр сәйәсәте һәм спорт министрлығы, БР Спорт сараларын ойоштороу һәм үткәреү идаралығы хеҙмәткәрҙәре, киң мәғлүмәт саралары вәкилдәре ҡатнашты.\n— Беҙҙең сәфәребеҙ 14 майҙа башланды, йәғни бына инде бер айҙан ашыу Универсиада утын һаҡлайбыҙ. Беҙҙең өсөн был ҙур яуаплылыҡ ҡына түгел, оло хөрмәт тә, — тип билдәләне спортсыларҙың береһе Владимир Жемер. – Бөгөнгө эстафета бөтә ил буйлап ҡылған сәфәребеҙҙең һуңғы баҫҡысы булып тора һәм ул лайыҡлы үтер, тип ышанабыҙ.\nБөтә донъя студенттар уйындары символын Өфө урамдары һәм майҙандары буйлап ҡаланың иң яшы студенттары, билдәле спортсылары – йәмғеһе 38 кеше йөрөтәсәк. 7 километр 300 метр оҙонлоҡтағы Эстафета 15 сәғәттә Йәштәр һарайы алдындағы майҙанда старт ала. Колонна Октябрҙең 50 йыллығы, Цюрупа, Ленин, Пушкин, К.Маркс һәм З.Вәлиди урамдары буйлап Салауат Юлаев исемендәге майҙанға тиклем үтәсәк.\nЭстафета Татарстан Республикаһының 43 муниципаль берәмеге аша үтеп, 2013 йылдың 6 июлендә Ҡазанда XXVII Бөтә донъя йәйге Универсиадаһын асыу тантанаһы менән тамамланасаҡ.


Юлдарҙа – боҙлауыҡ!\n18 Декабрь 2010, 17:40\nШишәмбе иртәнсәк баш ҡаланың төп магистралдәре генә түгел, тотош ер өҫтө яп-ялтыр һырғалаҡҡа әйләнде тиерһең. Декабрь уртаһында ямғыр яуһын әле! Урамда атларлыҡ түгел. Юл-транспорт фажиғәләре артты. Быға тиклем, йәғни бер көн элек, баш ҡалала ун өс юл-транспорт фажиғәһе теркәлһә, шишәмбелә – 240! Был уртаса күрһәткестәрҙән өс тапҡырға юғары. Айырыуса Салауат Юлаев һәм Октябрь проспекттарында фажиғәләр күп. Уларҙа, башлыса, автотранспорт зыян күргән.\nМәғлүмәттәрҙән күренеүенсә, «Тиҙ ярҙам» хеҙмәтенә йә имгәнеү, йә һыныу буйынса мөрәжәғәттәр күп. Шунлыҡтан табиптар көсөргәнешле режимда эшләргә мәжбүр. Әйтәйек, башҡа көндәрҙә, имгәнеүҙән ярҙам һорап, уртаса алтмышлап кеше мөрәжәғәт итһә, бөгөн уларҙың һаны яҡынса йөҙ кешегә етә.\nАлдағы көндәрҙә лә көн торошо ҡыуанырлыҡ түгел. Һауа температураһы яҡынса ике-өс градус тирәһе буласаҡ. Көндөҙ хатта нуль градус, ә төндә әҙ генә һыуытыуын иҫәпкә алһаң, тайғаҡ һаҡлана, тигән һүҙ. Әҙләп кенә яуып алған ҡар ҙа тәбиғәттең әлеге көйһөҙлөгөн еңә алмай. Шунлыҡтан Юл хәрәкәте хәүефһеҙлеге дәүләт идаралығы водителдәрҙе лә, йәйәүлеләрҙе лә берҙәй иғтибарлы булырға саҡыра.\nЯрай әле юлдарға көнө-төнө ҡом һибәләр. Өфө ҡала хакимиәте башлығының беренсе урынбаҫары Владимир Дмитрюк хәбәр итеүенсә, ҡом һипкес машиналар тәүлек әйләнәһенә эшләй. Тайғаҡҡа ҡаршы бөтәһе ике йөҙҙән ашыу техника берәмеге көрәшә, коммуналь хужалыҡ хеҙмәткәрҙәре көсөргәнешле эш режимына күсерелгән.


Һандуғастың һайрар ғүмере ҡырҡ көн — презентация на Slide-Share.ru 🎓\nПрезентация на тему: Һандуғастың һайрар ғүмере ҡырҡ көн\n
Больше презентаций на Slide-Share.ru
\nПервый слайд презентации: Һандуғастың һайрар ғүмере ҡырҡ көн\nШағирә Рәмзилә Хисаметдинованың тормошо һәм ижады\nСлайд 2: Һ а н д у ғ а с ғ ү м е р е\nСлайд 3: Рәмзилә Миндеғәле ҡыҙы Хисаметдинова 1949 йылдың 28 майында Учалы районы Сәфәр ауылында колхозсы ғаиләһендә тыуа\nСлайд 4: Урта белемде үҙ ауылында ала. (1956-1966 йй)\nСлайд 5: Эй бала саҡ, бала саҡ! Балдан татлы бала саҡ...»\nСлайд 6: Башҡорт дәүләт университетында 1966-1969 йылдарҙа уҡып китә\nСлайд 7: Буласаҡ шағир һәм шағирәләр (1968 йыл)\nСлайд 8: 1969-1970 йылдарҙа Сәфәр мәктәбе интернатында тәрбиәсе булып эшләй\nСлайд 9: 1970-1975 йылдарҙа Стәрлетамаҡ дәүләт педагогия институты студенты\nСлайд 10: Ашҡаҙар» әҙәби ижад түңәрәге эше\nСлайд 11: Учалы районының Юлдаш, Сәфәр мәктәптәрендә башҡорт теле һәм әҙәбиәте уҡытыусыһы\nТуған телем ! Кейек ҡаҙҙар моңо, Ҡыйғаҡ-ҡыйғаҡ ҡаҙҙар телеме ?! Шуға микән зәңгәр бейеклеккә Әйҙәй мине болот теҙеме ! Ҡоштар телле халҡым ! Шуға микән әйтер һүҙем, хисем ҡанатлы ! Рәхмәтлемен, донъя ! Шул ҡоштарҙың, Бер ҡаурыйы итеп яраттың ! (“ Туған телем ”)\nСлайд 12: Салауат районы Малаяҙ ауылы килене\nСлайд 13: Өс ҡыҙ әсәһе\nСлайд 14: Салауат районы Малаяҙ мәктәбе уҡытыусыһы\nСлайд 15: Ер ҡөҙрәтен кешеләргә бирәм, Күк нурҙарын ерҙә өләшәм.»\nСлайд 16: Шиғриәт шишмәһенең инеше\nМәктәп түңәрәгендә ижад иткән тәүге «Игенсегә» исемле шиғыры район газетаһында баҫыла. Етәксеһе башҡорт теле һәм әҙәбиәте уҡытыусыһы Хәмиҙә Сәхәүетдин ҡыҙы Мәүлетҡолова\nСлайд 17: Китаптары\nСлайд 18: Рәмзиләнең әҙәби мираҫы\n1. Бүләгем : Шиғырҙар. — Өфө : Башҡортостан китап нәшриәте, 1975. — 48 бит. 2. Ирәмәл ҡыҙҙары : Шиғырҙар. — Өфө : Башҡортостан китап нәшриәте, 1981. — 66 бит. 3. Әсә һүҙе : Шиғырҙар. — Өфө : Башҡортостан китап нәшриәте, 1989. — 56 бит. 4. Һандуғас ғүмере : Шиғырҙар. — Өфө : Китап, 2001. — бит. 5. Моңдоң йәне – мөхәббәт : Шиғырҙар.- Өфө : Китап, 2009\nСлайд 19: 70 йыллығына Башҡортостан Республикаһы һәм Рәсәй Федерацияһының яҙыусылар һәм журналистар союздары ағзаһы Әҡлимә Ғиззитдин ҡыҙы Сафинаға йыйынтыҡ сығарҙы\nСлайд 20: Тыуған йорто һәм мәктәбендә таҡтаташ ҡуйылды\nСлайд 21: Рәмзилә апай ижады тураһында\nСлайд 22: 1996 йылда Учалыла «Иң яҡшы шиғри китап» өсөн Рәмзилә Хисаметдинова исемендәге премия булдырыла\nСлайд 23: Иң яҡшы шиғри китап» лауреаттары\n- Зөлфиә Ханнанова ( Белорет районы, 1996 й.), - Байгилде Янбулатов (Учалы районы, 1997 й.), - Гөлсирә Шафиҡова ( Мәсетле районы, 2005 й.), - Шәүлиә Зөлҡәрнәева (Учалы районы, 2006 й.), - Айһылыу Йәғәфәрова ( Әбйәлил районы, 2008 й.), - Мәүлитбай Ямалетдинов (Учалы районы, 2009 й.), - Рамай Ҡаһиров (Учалы районы, 2013 й.), - Таңһылыу Ҡарамышева ( Өфө ҡалаһы, 2014 й.) - Сәрүәр Ғәләүетдинов ( Бөрйән районы, 2014 й.), - яҡташыбыҙ Гүзәл Ғәлиева (Учалы районы, 2015 й.)\nСлайд 24: Ҡупты дауыл, ер менән күк Ҡушылды шул көн бергә......Ах, ауыр, ауыр, ауыр!\nПоследний слайд презентации: Һандуғастың һайрар ғүмере ҡырҡ көн: ҺАНДУҒАС» Рәмзилә Хисаметдинова\nИртә- кисен түгелә бер һандуғас, Бер һандуғас – моңдар йомғағы... Ҡайҙан был моң, Ни йырлата һине, Ҡошсоҡҡайым – ерем йомғағы?!...


Ауыл йәме нимәлә?\n15 Март 2019, 17:27\n“Ауыл йәме нимәлә?” - тигән һорауға мин былай тип яуаплар инем: - ул балаларҙың гөрләшеп мәктәпкә барыуында, сыр-сыу килеп урамда уйнауҙарында.\nҮткән йәй уңған, бер эштән дә ҡурҡмаған кешеләрҙе табып эшкә тотондолар. Ғәлинур Нафиҡов, Рәшит Хәсәнов, Фәнис Сәфиуллин менән бергәләп, янғындан ҡалған буш урынды таҙартып тәртипкә килтерҙе. “Урожай” крәҫтиән хужалығы техника менән ярҙам итте. Ауыл кешеләре лә ярҙамға килде. Бына, ниһайәт, төҙөлөш тамамланып, февралдең ҡояшлы бер көнөндә, хоккей майҙанын асыу тантанаһы булды. Ауылдың имам-хатибы Фәнис Сәфиуллин был матур байрамға үҙ фатихаһын биреп, изге теләктәрен әйтте. Ауыл хакимиәте башлығы Азат Хәйретдинов байрам менән ҡотлап хоккей майҙанын төҙөүҙә иң әүҙем ҡатнашыусыларға Рәхмәт хаттары тапшырҙы. Киләсәктә был урында волейбол, футбол уйындары өсөн дә ҙур спорт майҙаны төҙөү пландары менән уртаҡлашты.\nРауил Солтанморатов үҙ сиратында инициатив төркөмгә ҙур рәхмәт һүҙҙәрен еткерҙе:\n– Быйыл Бурлы мәктәбе асылыуға 80 йыл тула. Был хоккей майҙаны балалар өсөн ҙур бүләк. Киләсәктә Бурлы мәктәбенән дә билдәле хоккейсылар сығыр тип өмөтләнәйек, - тине ул. “Урожай” крәҫтиән хужалығы етәксеһе Нәжип Хисаметдинов та байрамға буш килмәгән, балаларға хоккей таяҡтары һәм шайбалар бүләк итте. Ағиҙел ҡалаһында йәшәүсе Илгиз Абдрахманов ике команда кейенеп уйнарлыҡ хоккей униформалары, шайбалар алып ҡайтҡан. Стәрлетамаҡ ҡалаһынан әтиҙәренә ҡунаҡҡа ҡайтҡан Рөстәм Нафиҡов та күңелле уйын-дар теләп, музыкаль үҙәк бүләк итте.\nАуыл мәҙәниәт йорто хеҙмәткәрҙәре был тантанаға бик матур әҙерләнгән, матур йырҙар башҡарып, ҡайнап ултырған самауырҙан эҫе сәй, тәм-томдар менән ҡунаҡтарҙы һыйланы.\nТантаналы өлөштән һуң өлкәндәр һәм балалар араһында беренсе уйын уҙғарылды. Уйынсыларҙы ҡотлап, Раушания Мифтахова һәм Наилә Шәрипова лә үҙ бүләктәрен тапшырҙы.\n- Беҙҙең мәктәп элек-электән үҙенең оҫта волейболсылары менән дан тотто. Хәҙер хоккейҙы ла яҡшы итеп уйнарға өйрәнергә инде, – тине фекерҙәре менән уртаҡлашып физкультура уҡытыусыһы Илшат Ғәбдиев.\nЭйе, йөрөгән таш шымара. Уйнаған һайын оҫталыҡ та килер, спорттың ниндәй төрө менән шөғөлләнһәң дә - ул сәләмәтлек. Ә сәләмәт тәндә - сәләмәт аҡыл, тип юҡҡа ғына әйтмәйҙәр. Ауылыбыҙҙың йәме, киләсәге насар ғәҙәттәр менән мауыҡмаған, сәләмәт тормош алып барған аҡыллы, тәртипле балалар ҡулында.


Мәҫәле — Башҡорт Википедияһы\n53°50′28″ с. ш. 55°49′09″ в. д.HGЯO\n80 205 822 001\n80 605 422 101\nМәҫәле (рус. Месели) — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 592 кеше. Почта индексы — 453491, ОКАТО коды — 80205822001.\nМәҫәле йылғаһы (Ҡуғанаҡ йылғаһы ҡушылдығы) буйында урынлашҡан.\nРайон үҙәгенә тиклем (Талбазы): 23 км\nАуылға Нуғай даруғаһы Меркет-Мең улусы башҡорттарының аҫаба ерҙәрендә 1760 йылда керҙәшлек килешеүе буйынса Свияжск һәм Сембер өйәҙҙәренең яңы суҡындырылған сыуаштары Үрге Мәҫәле исеме менән нигеҙ һала. XVIII быуатта бер үк Үрге- һәм Түбәнге Мәҫәле исеме менән ике ауыл була. 1795 йылда беренсеһендә — 190, икенсеһендә 508 кеше иҫәпләнә. Түбәнге Мәҫәле ауылынан Өфө өйәҙенең Ҡырмыҫҡалы һәм Имәнлекүл ауылдарына 50 кеше күсенә. Унда мордвалар ҙа йәшәгән. Һуңыраҡ яҙылған документтарҙа 1902 йылда 1342 кеше йәшәгән 209 йорт булған Мәҫәле ауылын (Үрге Мәҫәле) ғына табырға мөмкин. Ҡаҙна сыуаш мәктәбе эшләгән. 18 йылдан һуң йорттар һаны 270-кә арта, әммә халыҡ һаны үҙгәрмәгән килеш тиерлек ҡала. Мәҫәле ауылы 1774 йылдың сентябре аҙағында унда полковник Шепелев етәкселегендәге яза биреү командаһы тороуы менән дә билдәле, унан ул Ырымбур губернаторы Рейнсдорпҡа рапортында башҡорт старшина-пугачевсыларының үҙ ғәйебен танып, генерал-майор П.С. Потемкинға баш эйеп килеүҙән баш тартыуҙары тураһында хәбәр итә.\nИгенселек, малсылыҡ, умартасылыҡ менән шөғөлләнгәндәр. Сиркәү, 2 һыу тирмәне булған. 20 быуат башынан хәҙерге исемен йөрөтә. 1906 йылда сиркәү, училище, 3 һыу тирмәне, шарап һәм 3 бакалея кибете, мөгәзәй теркәлгән.\nБашҡортостан Республикаһының Үҙәк дәүләт архивында Өфө губернаһының Поповтың халыҡ училищеларын ҡарау тураһында отчеты һаҡлана. Унда 1884 йылдың 2 февралендә асылған 8-се Мәҫәле сыуаш училищеһы телгә алына. Уҡыусылар һаны: малайҙар — 37; ҡыҙҙар — 4, йәмғеһе — 41..\n1910 йылда ауылда янғын сыға, һөҙөмтәлә ҡорам һәм мәктәп менән бергә 85 йорт янып китә. Янғындан һуң Изге Николай Чудотворец хөрмәтенә сиркәү төҙөлә. Тәүҙә ғибәҙәтхана ғына булған, һуңынан алпауыт Карташов аҡсаһына төкәтмә эшләнә. 1930-31 йылдарҙа сиркәү ябыла.\n1932 йылда кулак йорттарынан 5 бүлмәле мәктәп бинаһы йыйыла. Һуңынан сиркәү бинаһы шулай уҡ мәктәп өсөн ҡулайлаштырыла.\n2010 йыл 14 октябрь 592 292 300 49,3 50,7\n2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (93 %).\nПетров Григорий Кузьмич (19 декабрь 1931 йыл — 17 сентябрь 2016 йыл) — алдынғы нефтсе, быраулаусылар бригадиры. Социалистик Хеҙмәт Геройы (1973).\n↑ История школы Месели\n↑ Петров Григорий Кузмич\nМәҫәле // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nhttps://ba.wikipedia.org/w/index.php?title=Мәҫәле&oldid=1143728 ҡабул ителгән\nБыл бит һуңғы тапҡыр 09:16 25 июнь 2022 үҙгәртелгән.


«Ҡул ҡыҫышыу» халыҡ-ара кинофорумында өфөләр милләт-ара мөнәсәбәттәр тураһында иң яҡшы 18 фильм ҡарай ала // Мәҙәниәт | новости башинформ.рф\n«Ҡул ҡыҫышыу» халыҡ-ара кинофорумында өфөләр милләт-ара мөнәсәбәттәр тураһында иң яҡшы 18 фильм ҡарай ала\n16:51, 15 февраля 2016 Мәҙәниәт\nБөгөн Өфөлә Николай Киселев исемендәге «Ҡул ҡыҫышыу» халыҡ-ара кинофорумы асылды. 15 февралдән 17-нә тиклем милләт-ара мөнәсәбәттәр тураһында иң яҡшы фильмдар баш ҡаланың «Родина» кинотеатрында бушлай күрһәтелә. «Башинформ» агентлығының конференциялар залында ойоштороусылар һәм ҡатнашыусылар форумдың үҙенсәлектәре хаҡында һөйләне.\nСараның программаһына 10 документаль һәм һигеҙ уйын фильмдары ингән. Фильмдарҙы ҡарағандан һуң фекер алышыу буласаҡ. БРИКС ойошмаһы дәүләттәре — Ҡытай һәм Һиндостан фильмдарын күрһәтеү форумға халыҡ-ара статусын бирә. 2016 йылдың 15 февраленән Рәсәй БРИКС-та рәйеслек итеүен тамамлай һәм Өфө ойошманың киләһе саммитын үткәреү хоҡуғын Һиндостанға тапшыра. Шуға бәйле форумға һинд кино эшмәкәрҙәре саҡырылған.\n«Фильмдарҙы фестивалдең арт-директоры, «МК» гәзитенең кино күҙәтеүсеһе Светлана Коплякова менән һайланыҡ. Төп урында милләт-ара мөнәсәбәттәр булырға тейеш. Дөйөм алғанда, илдәге проблематика торошо», — тип билдәләне кинофорум етәксеһе Элла Митина.\nСара Башҡортостандың Благовещен районында тыуып үҫкән партизан Николай Киселевтың иҫтәлегенә арнала. Бөйөк Ватан һуғышы йылдарында ул Долгиново ауылынан 218 йәһүдте фронт линияһы аша алып сыға. «Башҡорт Шиндлеры» иҫтәлегенә уҙғарылған кинофорумдың девизы — «Ҡул ҡыҫышыу — килешеүгә, татыулыҡҡа һәм берҙәмлеккә тәүге аҙым».\nРәсәй киноһы йылында кинофорум Өфө, Ярославль, Ҡазан, Дондағы Ростов, Симферополь һәм Мәскәү ҡалаларында уҙа. Сараны ойоштороусылар — «Йәһүдтәрҙең федераль милли-мәҙәни автономияһы» (ФЕНКА) йәмәғәт ойошмаһы һәм Мәскәүҙең «АБ-ТВ» телекомпанияһы. Проект тураһында тулыраҡ мәғлүмәт — уның рәсми сайтында.\nТеги: кино,халыҡ-ара кинофорум


Ҡурҡыу белмәҫ фермер | Министерство сельского хозяйства Республики Башкортостан\n» Ҡурҡыу белмәҫ фермер\nҠурҡыу белмәҫ фермер\nЯңы Петровка ауылында төпләнгән Олег Александрович Хамин бөгөнгө көндө райондың тырыш фермерҙарынан иҫәпләнә. Нисәмә йылдар ныҡышып юллай торғас, ниһайәт, дәүләт ҡаҙнаһынан ике миллион аҡсалата ярҙам алыуға ирешкән һәм бирелгән суммаға тоҡомло һыйыр малдары һатып алған.\n-Үҙемдең малсылыҡты үҫтереүгә һәләтле кеше икәнлегемде раҫлап, байтаҡ йылдар министрлыҡ тупһаһын тапарға тура килде. Ошо мәсьәләне нисек хәл итергә тип күпме төндәр йоҡламауымды, күпме нервы бөтөрөүемде үҙем генә беләм. “Фаворит» ЯСЙ-һынан Илгиз Искәнйәров, район хакимиәтенең ауыл хужалығы бүлеге етәксеһе Ришат Мәҡсүтов,район хакимиәтенең мәғлүмәт-консультация үҙәге белгесе Тәслимә Ҡыуатова төплө кәңәштәре, практик ярҙамдары менән мине хыялыма яҡынайттылар.\nИң беренсе район хакимиәтененә алған өс йөҙ мең һумға алты яҡшы тоҡомло һыйыр һатып алдым, уларҙың һәр береһе ун һигеҙ-егерме литр һөт биреп ҡыуандырҙы.Миллион ала торған проектта дүрт тапҡыр ҡатнаштым, беренсе тапҡыр Өфөгә барғанымда ярҙам һорауымды кире ҡаҡтылар, икенсе мәртәбә субсидия бүлергә ҡарар иттеләр. Тракторым бар, һарай һәм ҡаралтылар төҙөүгә бер-бер артлы өлөкһөҙ кредит юлланым. Әлеге көндә айына алтмыш мең һум кредит түләп торам. Бер ниндәй эштән дә ҡурҡмауымды әйтә алам, бала саҡтан атайым эшләтеп, әрһеҙ үҫтерҙе. Ташсы һөнәренә иһә “РФ-ның атҡаҙанған ташсыһы” исеменә лайыҡ булған Булат Ваһапов өйрәтте, уны үҙ эшен яҡшы белеүсе, һәйбәт кеше тип иҫәпләйем. Кемдәр миңә тормошомдоң еңел булмаған осоронда ярҙам иткән- онотмайым, рәхмәтлемен, -ти Олег.\nОлегҡа ҡырҡ ике йәш, атаһы Александр Иванович Бәләбәй ауыл хужалығы техникумынан һуң ғүмере буйы “Заветы Ильича” колхозында баш инженер, әсәһе йыйыштырыусы, склад мөдире, колхозда кассир булып тир түккән. Хаминдар ғаиләһендә өс бала үҫкән, Олег-төпсөк. Ағаһы Валерий Байконурҙа хәрби училище тамамлағандан һуң хаҡлы ялғаса хәрби булып эшләгән, вертолеттар менән эш иткән, наградалары ла бар. Ошо йылдар эсендә ситтән тороп төҙөлөш институтында уҡыған. Әлеге көндә ҡул аҫтындағы ике йөҙ-өс йөҙ эшсеһе менән оло төҙөлөш эштәрен атҡара, үҙ шәхси фирмаһын тота. Апаһы Татьяна ла тормош иптәше менән хәрби хеҙмәт юлын үткән, Олегтың был туғандары барыһы ла Воронеж ҡалаһында йәшәй.\nОлег йәшләй урындағы колхозда эшләй башлаған, атаһы менән тирмән төҙөүҙә ҡатнашҡан, төрлө биналарҙы ремонтлаған. Яңы Петровкала үҙ эшен киң йәйелдермәксе булып, бар, аҙыҡ-түлек магазины асып булышҡан. Халыҡтың көтәсәккә яҙҙырып алып, бурысын түләмәй аптыратыуы был эштәренән биҙҙергән, ябырға мәжбүр иткән.Иҫәнғолдағы төҙөлөш бригадаһына эшкә төшөп, байтаҡ ҡына мәктәп, магазиндар, башҡа биналар төҙөүҙә көс һалған, шулай ташсы һөнәрен һәйбәтләп үҙләштергән, кәрәк булһа, мастерҙы ла, прорабты ла алмаштырған.\nОлегтың тормош юлы байтаҡ һынауҙарға дусар булған. Мәҫәлән, күперҙән машинаһы менән осоп, юл фажиғәһенә тарыған, автомашинаһы тулыһынса йәнселһә лә, үҙенә бер ни ҙә булмауын шул осорҙа яҡшылап дин менән ҡыҙыҡһына башлауы менән бәйләй. Машинаһын ҡырҡ мең һумға ғына һатып, йәш ир дүрт үгеҙ һәм йәнә бер нисә баш мал һатып ала. Тәге ниәте малдарҙы һимертеп һатыу булһа ла, таналарҙың быҙаулай башлауын күреп, йәлләй, был уйынан кире һүрелеп, малдарҙы үрсетергә ҡарар ҡыла. Шулай һыйыр малы йылдан-йыл бишәр башҡа артып, ун туғыҙ башҡа етә, әлеге ваҡытта эре баш малы илле дүрт башҡа еткән.Быйыл һауын аппараты менән һауып, йәй буйы литрын ун бер һумдан ғына һөт тапшырып торғандар.Йәнә һауын аппараты алыуҙы плашлаштыра ғаилә. Хужаның сусҡалары ла, бал ҡорто күстәре лә бар. Һыйыр һөтөнән сыр етештереп ҡарағандар, әлегә үҙҙәре өсөн генә. Ваҡытында ит тә һатып килем алғандар.Биш йөҙ квадрат метрлы ҙур һарай менән лапаҫлыҡ төҙөүгә байтаҡ сығым киткән.\nОлегтың бесәнлеге бар. Хыялы-тирә-йүндәге буш ятҡан яландарҙы үҙенә алып, эшкәртеү, иген сәсеү.Комбайн, башҡа техника һатып алғыһы килә. Рус Үргене ауылы янында ферма төҙөү ниәте бар.\nОлег күп яҡлы шәхес, уның менән теләгән темаға иркенләп һәм ҡыҙыҡлы һөйләшергә була. РФ Президенты Путинды маҡтай, эшләйем тигәндәрҙең ҡулына һуҡмай ҙа баһа, ти ул.\nОлег хатта үҙенең тормош юлын яҙып ҡайҙалыр китап итеп сығарыуға тапшырған, әммә әлегә осо-ҡырына сыға алмаған был эштең. Йәш ир ете-һигеҙ йыл дин юлында, үҙ теләге һәм халыҡ ышанысы менән урындағы храмды тергеҙеүгә көс һала, кешеләр йыйҡан аҡсаға сиркәүҙең ҡыйығын япҡан, башҡа эштәрҙе башҡара.Биләмәлә дини йолаларҙы атҡарыу эштәрен ойоштороусы староста ул.Дини хеҙмәт борон булғанда, әсәһе яҡлап ҡартатаһы староста булған, шуға Олег дини юлға осраҡлы эләкмәүе менән ғорурлана.\n- Әсәйем яҡлап грек ҡаны ла бар, эвакуацияланып, һуғыштан һуң ҡалғандар.Биш балаһы менән, немецтәр, партизандарға ярҙамлашҡан өсөн, ике тапҡыр атырға алып сығып, атмай ҡалдырғандар, өләсәйем ҡурҡыу белмәгән, шуға ла мин дә ҡурҡыу төшөнсөһенән йыраҡ торам, -ти Олег.\nОлег Александрович ете бала атаһы. Тәүге ике балаһы беренсе ҡатыны менән йәшәй, икенсе ҡатыны Алена менән ун ете йыл татыулыҡта йәшәп, биш бала үҫтерәләр. Әйткәндәй, Алена башҡорт ҡыҙы, шуға Олег башҡорттарҙы үҙ туғанындай яҡын күреп, хөрмәтле ҡарашта. Бәләкәстәренә ике йәш тулһа ла, ҡатынын әлегә Өфөгә “Әсәлек миҙалы” алырға саҡырмағандар әле.\n23 февралда Олегҡа 43 йәш тулды. Хаминдың эштәре бихисап күп, ихатала яңы йортто ла ҡыйыҡ аҫтына ултыртҡан.Хужа зарланмай, киреһенсә, үҙенең тырышлығына дәүләт яғынан иғтибар артыуына шат. Хаминдар ғаиләһе сәләмәт йәшәү рәүеше алып бара, йорттоң мөйөшөндә иконалар тороуы уның дини юлда ысынлап булыуын раҫлай.\nОлег Хаминдың буш ваҡыты юҡ. Район ерлегендә шундай сәмле фермер килеп сығыуы башҡаларға ла һәйбәт өлгө.


Асыуланыу | Әбйәлил - Абзелил\nӘбйәлил - Абзелил > вәғәздәр > Асыуланыу\n« Исми Әғҙам доғаһы\nРәсүлебеҙгә бер кеше килеп: «Миңә бер кәңәш бир», — тип әйтә. Рәсүлебеҙ уға: «Асыуланма», — тип кәңәш бирә. Ул кеше яңынан кәңәш һораһа ла, Рәсүлебеҙ уға «асыуланма» тигән кәңәш биреүен дауам итә.\nАсыу килеү сифаты кешегә тыумыштан уҡ бирелә, уның тәбиғәтенә һалынған. Шулай булһа ла кеше үҙен унан тыйыуҙы хуп күрә: ҡайһы ваҡыт асыу килтерә торған сәбәптәргә яҡын бармаҫҡа тырыша, ҡайһы ваҡыт асыуланһа ла бөтә көсө менән уны баҫырға тырыша. Мосолман кешегә матур сифаттар хас. Уны оят-хая, тыйнаҡлыҡ, башҡаларҙы һөйөү, ғәфү итә белеү һәм ниндәй генә хәлдә лә асыҡ, яҡты йөҙлө булыу биҙәй.\n"Асыуланма", эй, һин, донъя, Әхирәт бәхетенә ирешергә ынтылыусы! Әгәр һинең тәбиғәтеңдә яуыз көстәр баш күтәрһә, нәфсең теләгенә эйәрә күрмә. Юғиһә улар, һинең менән идара итеп, һине Аллаһ тыйғандарҙы эшләргә мәжбүр итер. Һин уларға ҡаршы көрәшергә тейеш. Һин үҙеңде Аллаһынан хаҡиҡый ҡурҡыусы мөьмин сифаттары менән сифатларға тейеш. Улар хаҡында Ҡөрьән-Кәримдә Аллаһ Тәғәлә былай тип әйтә: «Раббығыҙҙың ярлыҡауына һәм ер, күктәрҙе һыйҙырған йәннәткә керергә ашығығыҙ. Ул йәннәт — Аллаһтан ҡурҡыусыларға әҙерләп ҡуйылған урындыр. Ул Аллаһынан ҡурҡыусылар еңеллектә лә, ауырлыҡта ла үҙҙәренең малдарынан Аллаһ юлына сарыф итәләр. Үҙҙәренең асыуҙарын баҫып йөрөйҙәр һәм кешеләрҙе ғәфү итәләр. Аллаһ Тәғәлә игелек ҡылыусыларҙы һөйә».\nҮҙенең асыуын баҫырға өйрәнгән кеше, үҙен Аллаһтың асыуынан да һаҡларға өйрәнә. Ул Аллаһтың асыуын килтерә торған бер генә эште лә ҡылмай, хатта ул эштәргә яҡын да бармай.\nАсыу бөтә яманлыҡ, яуызлыҡты, ә унан үҙеңде азат итеүең бөтөн изгелекте, яҡшылыҡты үҙ эсенә ала. Әлеге сәхәбә Рәсүлебеҙҙән яңынан-яңы йәнә башҡа төрлө кәңәш биреүен үтенһә лә, «асыуланма» тигән һүҙҙән башҡа яуап ала алмай. Ул, күрәһең, был һүҙҙең асылына тиҙ генә төшөнөп етә алмаған. Уны, үҙенә еңелгә һанап, тағы ла мөһимерәк кәңәш көткән. Әхмәд риүәйәтендәге шул хәҙистең аҙағында Рәсүлебеҙҙән кәңәш һораған әлеге сәхәбә былай ти: «Рәсүлебеҙ ҡабаттан шул һүҙҙе әйткәс, мин уйға ҡалдым һәм аңланым: ысынлап та, асыу бөтә яманлыҡты үҙендә туплай бит». Асыу кешегә һәр төрлө бәхетһеҙлектәр алып килә, ул унан күп яҡлы зыян күрә. Асыуҙан кешенең йөҙө үҙгәрә, күҙе ҡыҙара, ҡаны ҡыҙа, муйын тамырҙары ҡабара, ҡулдары ҡалтырай, һөйләменең тәртибе бөтә, ауыҙынан теләһә ниндәй яман һүҙҙәр сыға, ул үҙенең ошо халәте менән үҙенә генә түгел, ә тирә-яғындағыларға ла күп зыян һала. Асыу аша кешеләрҙең йөрәктәрендә бер-береһенә ҡарата нәфрәт уяна, аралар өҙөлә, дуҫтар, ағай-энеләр араһында дошманлыҡ, нәфрәт пәйҙә була, йәмғиәт боҙола.\nКешене асыуланырға нимә мәжбүр итә һуң? — Уның сәбәптәре төрлө һәм бик күп: үҙеңде өҫтөн һанау, тәкәбберлек, башҡалар өҫтөнән көлөү, мыҫҡыл итеү, һәр төрлө тартҡылашыуҙар, үҙеңә ҡағылмаған эшкә ҡатнашыу, шулай уҡ күп байлыҡҡа, дәрәжәгә ынтылыуҙар шулар йөмләһенән.\nАсыуҙан ҡотолоуҙың ла төрлө юлдары бар. Мәҫәлән, бер тапҡыр Рәсүлебеҙ алдында ике кеше тартҡылаша башлай, береһенең хатта асыуҙан йөҙө ҡыҙара, шунда Рәсүлебеҙ уны күреп әйтә: «Әгәр ул: „Әғүҙү билләһи минәш-шәйтанир-ражим“ (таш менән ҡыуылған шайтандан Аллаһҡа һыйынам) тигән һүҙҙәрҙе әйтһә, һис шикһеҙ тынысланыр ине».\nАллаһ Тәғәлә «Әғраф» сүрәһенең 200-өнсө аятында әйткән: «Ҡасан һине шайтан ҡотортһа, һин Аллаһ Тәғәләгә һыйын, Ул Ишетеүсе һәм Белеүселер».\nПәйғәмбәребеҙ, ғәләйһис-сәләм, әйткән: «Әгәр һеҙҙең берәрегеҙ асыуланған ваҡытта баҫып торған булһа, ултырһын, ултырғас та асыуы баҫылмаһа, ятып торһон». Ошо хәҙис шуға ишара: баҫып тороусы кеше ултырып йә булмаһа ятып тороусы кешегә ҡарағанда тыныслыҡ таба алмаҫ.\nПәйғәмбәребеҙ, ғәләйһис-сәләм, әйткән: «Әгәр берәрегеҙ асыуланһа, тик торһон». Йәғни, әсе телле кеше үҙенең асыуы менән үҙе лә әйтергә теләмәгән нәмәләрҙе әйтеп ташларға мөмкин. Һуңынан үкенгәнсе, хәҙер телен тыйһын. Әгәр бер кеше, асыуы сыҡҡанда үҙенең нәфесен баҫып, асыуын тыйып ҡала алһа, унда сабырлыҡ тигән матур холоҡ барлыҡҡа килә. Шул сабырлыҡ кешегә гонаһтан ҡотолорға ярҙам итә.\nПәйғәмбәребеҙ, ғәләйһис-сәләм, әйткән: «Ысынлыҡта асыу — шайтандандыр, шайтан иһә уттан яратылған. Утты һыу менән һүндерәләр, шуға күрә, әгәр берәрегеҙ асыуланһа, тәһәрәт алһын».\nАсыулы кешенең тәне ҡыҙа, ҡаны шыйыҡлана, шуның менән уның хәрәкәтсәнлеге арта, ә һыу уны һыуыта һәм ул кеше бәдәнен урта хәлгә килтерә. Шуны ла әйтергә кәрәк: тәһәрәт алыу Аллаһының зекере менән бәйле булған ғибәҙәттең бер төрө. Был ваҡытта кешенең йөрәгендә асыу ялҡыны ҡабыҙған шайтан ситкә китә.\nАсыу күп ваҡытта кешенең үҙе өсөн үс алырға ынтылыуҙан тыуа, Аллаһ йәки Уның дине өсөн түгел. Ә инде Аллаһтың дине мәсхәрә ҡылынһа, харамдар эшләнә, мосолмандарҙың хаҡ-хоҡуҡтары аяҡ аҫтына һалып тапала, уларҙың малдары, йәндәре тартып алына, был ваҡытта иһә бик ныҡ асыуланыу ғына түгел, ә көрәшергә кәрәк.\nПәйғәмбәребеҙ, ғәләйһис-сәләм, әйткән: «Йыһат һуғышы — дошманын еңгән кеше түгел, ә асыулы ваҡытында үҙен-үҙе еңеүсе ысын кеше».\n"Асыуы килгән ваҡытта, Аллаһ ризалығы өсөн асыуҙы йотоуҙан да Аллаһ Тәғәлә ҡаршыһында һис бер сауаплыраҡ ғәмәл юҡ". Йәғни, әгәр асыуланһаң, асыуыңды тышҡа сығарма, асыуға бирелеп, дошманлыҡ ҡылма.\nПәйғәмбәребеҙ, ғәләйһис-сәләм, әйткән: «Асыуын ебәргән (баҫҡан) кешенең Аллаһ Тәғәлә ғазабын ла ебәрер, телен һаҡлаған кешенең Аллаһ Тәғәлә халыҡҡа белдергеһе килмәгән ғәйебен йәшерер».\n"Һеҙҙең иң көслөгөҙ шул кеше: ул асыулы ваҡытында, үҙен ҡулда тота белер".\n“Наҙан кешелә биш төрлө сифат булыр: һис бер сәбәп-нигеҙһеҙ асыуланыу; һис бер файҙаһы булмаған буш һүҙҙәр һөйләү; урынһыҙ ерҙә һәм ваҡытта бүләктәр биреү; һәр кемгә лә ышаныу; үҙенең дуҫын дошманынан айыра алмау.”\nПроповеди на башкирском языке, ВК төркөм, Ильшат Хафизов\nЭта запись написана автором Назир Сабитов, 15.03.2018 в 22:27, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.\nНисек ураҙа тоторға? - 26 140 views\nСАЙТТЫҢ ЙӨКМӘТКЕҺЕ - 18 719 views\nДоғалар - 15 056 views\nНамаҙ уҡыу тәртибе - 14 572 views\nЙәсин - 13 664 views\nМөжәүир хәҙрәт доғаһы - 12 561 views\nКОНТАКТЫ - 12 031 views\nҠөръән уҡыу тәртибе - 11 600 views\nТәрәуих намаҙы - 10 939 views\nҠорбан салыу тәртибе - 10 155 views\nТаҡмаҡтар - 9 989 views\nДоға. Аманат итеп ҡалдырам - 9 551 views\nТәһәрәт алыу тәртибе - 8 801 views\nАВТОР ТУРАҺЫНДА - 8 538 views\nУраҙаға ниәт һәм уның боҙолоу сәбәптәре - 8 459 views\nҺынамыштар, ышаныуҙар - 8 258 views\nНамаҙ - 7 959 views\nТәһлил - 7 958 views\nАллаһ Тәғәләнен араҡы эсеүселәргә язаһы - 7 687 views\nОБ АВТОРЕ - 7 520 views\nМәрхүм (үлгән) кешегә ғәмәлебеҙ - 7 393 views\nҠәҙер кисе - 7 013 views\nФитыр саҙаҡаһы - 6 917 views\nПәйғәмбәребеҙ доғаларынан - 6 888 views\nӨйгә (нигеҙгә) мәжлестә доға ҡылыу - 6 863 views\nМүлк (Тәбәрәк) сүрәһе - 6 794 views\nСАЙТҠА ЯРҘАМ (САҘАҠА) - 6 735 views\nЙәсин - 6 705 views\nӘкиәт «Ҡамыр батыр» - 6 626 views\nНәҙер ҡорбаны - 6 588 views\nТәсбих тартыу һәм намаҙ - 6 424 views\nАуырығанда уҡыла торған доғалар - 6 403 views\n«Доға и Хәбиб» - 6 300 views\nБалалар һәм бүреләр Бөрйәндә - 6 283 views\nФәхретдинов Ризаитдин. Нәсихәттәр - 6 276 views\nАуыҙ асыу доғаһы - 6 253 views\nРәжәб айы - 6 233 views\nБашҡорттарҙа Ислам дине йолалары - 6 191 views\nСират күпере - 6 118 views\nМәйетте йыуыу һәм кәфенләү - 6 095 views\nМөнәжәттәр - 6 045 views\nҠәберҙәге ҡаты һорау - 6 028 views\nҠорбан - 5 984 views\nБәраәт кисәһе намаҙы - 5 961 views\nкәләш алам - 5 895 views\nТәһәрәт - 5 854 views\nАҡъял батыр (әкиәт) - 5 823 views\n«Йәсин» сүрәсенең фазыйләттәре - 5 763 views\nҒәшүрә көнө - 5 739 views\nИслам и башкиры - 5 687 views\nФатиха - 5 676 views\nТамуҡ - 5 644 views\nХәҙистәр - 5 614 views\nҠатын-ҡыҙҙарҙын намаҙы һәм ураҙаһы - 5 591 views\nДоға ҡылыу тәртибе - 5 562 views\nҠөръән бағышлау - 5 556 views\nУраҙа - 5 513 views\nӨшкөрөүсе Фәрит хәҙрәт - 5 492 views\nРамаҙан айы - 5 472 views\nТигеҙ ғүмер бирһен Хоҙай - 5 426 views\nМәүлид кисәһенең өҫтөнлөктәре - 5 410 views\nҡатын-ҡыҙҙар намаҙы - 5 368 views\nТаҡмаҡтар - 5 323 views\nЯулыҡ хаҡында - 5 320 views\nВетеран Ирғәлин Мөждәбә Ғабдулхаҡ улы - 5 298 views\nБуҙа - 5 165 views\nБашҡортса әкиәт «Ҡараса батыр» - 5 098 views\nСалауат (маҡтау) - 5 097 views\nБалалар бүреләргә ҡаршы - 5 077 views\nТал Ҡусҡарҙа мәсет асыу тантанаһы. Мэхмэт хәҙрәт - 5 019 views\nЙәсин сүрәһе - 4 987 views\nПәйғәмбәребеҙ ауырыуҙар хаҡында - 4 980 views\nЙәндең һуңғы әсенеүе - 4 956 views\nАллаһ Тәғәлә алдында бурысыбыҙ - 4 955 views\nБалаға ҡорбан - 4 952 views\nМөнәжәттәр (Көйлө мөнәжәттәр) - 4 896 views\nТәғәм, аш-һыу эсмәк, тәндне таҙартмаҡ - 4 888 views\nҠәҙер кисәһе көнө - 4 853 views\nҠөръән ҡушҡанса йәшәү - 4 834 views\nҠатын-ҡыҙҙарыбыҙға ҡаты яза! - 4 829 views\nКешегә соҡор ҡаҙыма, үҙең төшөрһөң - 4 788 views\nДоға - 4 763 views\nЙәсин сүрәһе тәфсире - 4 748 views\nСуфыйҙар хаҡында - 4 727 views\nВәғәҙ һөйләү тәртибе - 4 710 views\nШәмиғол хәлфә - 4 673 views\nҠәберҙәге тормош - 4 670 views\nМуллағыҙ указноймы? - 4 666 views\nМөжәүир хәҙрәттең мөғжизәләре - 4 624 views\nШәүүәл айы - 4 613 views\nМөнәжәттәр - 4 596 views\nЯҙмыш — һикәлтәле юл - 4 593 views\nМәрхүмдәр өсөн доға-истиғфар - 4 583 views\nЙома мөнәжәте - 4 538 views\nДоғалар һәм кеше тормошо - 4 504 views\nҠорбан малы - 4 485 views\nАзан - 4 484 views\nЙома намаҙы хөтбәләре - 4 468 views\nБәра’әт кисе - 4 463 views\nӨс хат - 4 457 views\nЗыяратта өмә - 4 451 views\nУраҙа һәм һаулыҡ - 4 370 views\n«Бисмилләһи» хикмәте - 4 357 views\nСура 114, Ан-Нас (Люди), Ән-Нәс сүрәһе (Кешеләр) - 4 345 views\nҠорбан ғәйете вәғәзе - 4 341 views\nРамаҙан аҙағы һәм Ҡәҙер кисе - 4 331 views\nдеревня Таштимерово - 4 328 views\nБәраәт кисәһе - 4 285 views\nАш-һыу мәжлестәрендә - 4 259 views\nСөннәт ғәмәлдәр - 4 255 views\nҒәйет көнөнең сауаплы ғәмәлдәре - 4 253 views\nДоға ҡылыу әҙәбе - 4 250 views\nКолхоз деревни Таштимерово - 4 248 views\nРәхмәт ауылы - 4 229 views\nУраҙа айының фазиләттәре - 4 185 views\nТәҡдир үә ризыҡ - 4 180 views\nҠаһым түрә - 4 173 views\nҒибрәтле һабаҡтар - 4 164 views\nТәһәжжүд намаҙы - 4 163 views\nТәрәуих намаҙын уҡыуҙың хасийәттәре - 4 151 views\nҠарас сәсән - 4 147 views\nСәхәр ашау - 4 104 views\nҠөрйән уҡыусылар ярышы — Тупаҡ ауылы - 4 097 views\nХәҙистәрҙә ахырызаман билдәләре - 4 068 views\nМөнәжәт - 4 050 views\nКыйсасел-әнбия, ягъни пәйғәмбәрләр тарихы - 4 029 views\nҠөрйән викторинаһы - 4 020 views\nМәрхүмдәргә ҡылынған әжер-сауап - 3 987 views\nУраҙа ниәте - 3 985 views\nИстихәрә намаҙы - 3 973 views\nБашҡорттар - 3 963 views\nАҡ ҡарсыға (Яйыҡ) - 3 950 views\nЕр һәм йыр улы - 3 912 views\nӨләсәй - 3 899 views\nРизаитдин Фәхретдинов нәсихәттәре - 3 888 views\nҠәберҙән ҡубарылыу - 3 881 views\nНамаҙҙағы хаталарҙы төҙәтеү - 3 870 views\nЯҡты донъянан бер ҙә туйманым - 3 862 views\nБалаҡарға - 3 849 views\nӘйтер һүҙем бар, Тере тамсы (Әсхәл Әхмәт-Хужа) - 3 832 views\nБашҡорт алтыны - 3 818 views\nӘбйәлилдә, Озерный ауылында яңы мәсет - 3 813 views\nБәраәт кисе - 3 810 views\n«Орнамент» Әбйәлил, Ишкилде ауылы оҫталары күреп үрә - 3 805 views\nКем ул Иблис? - 3 780 views\nЗәкәт бирҙеңме? - 3 765 views\nЗәйнулла ишан шәжәрәһе - 3 761 views\nКүҙҙәрҙе дауалау - 3 744 views\nРамаҙан айының фазиләттәре - 3 743 views\nБәрәкәт теләү доғаһы - 3 738 views\nӘбйәлил районы, Яҡтыкүл ял итеү зонаһы - 3 736 views\nТәрбиәле бала - 3 732 views\nнәфис фильм Етегән - 3 723 views\nМөхәммәтәнүәр әүлиә - 3 720 views\nӘкиәт «Батыр һалдат» - 3 718 views\n«Әл-Ҡадр» сүрәһе - 3 710 views\nӘкиәт «Арпа батыр» - 3 692 views\nӘкиәт «Алтын сабаҡ» - 3 691 views\nҺөйәнтөҙ фәжиғәһе - 3 674 views\nҒөсөл - 3 674 views\nШөкөр итеү - 3 673 views\nҠорбан байрамы 24 сентябрь 2015 йыл - 3 669 views\nРабиғүл әүүәл һәм мәүлид - 3 669 views\nҒәйет алдынан - 3 659 views\nӘкиәт «Боғар хан улдары» - 3 640 views\nШәүүәл айы ураҙаһы - 3 638 views\nТәүбә намаҙы - 3 630 views\nАрғаяш башҡорттары тарихынан - 3 629 views\nгармунсы дуҫ, нәфис фильм - 3 624 views\nАуырыу кешенең намаҙы - 3 588 views\n“Намаҙ” мөнәжәте - 3 575 views\nУҙған ғүмер - 3 556 views\n28 май — пограничниктәр көнө - 3 556 views\nӘкиәт «Ҡаһарман батыр» - 3 551 views\nБөйөк Ватан һуғышы - 3 546 views\nМечеть деревни Таштимерово - 3 528 views\nБашҡорт - 3 513 views\nЯмғыр теләү - 3 508 views\nӘйтер һүҙем бар, Башҡортома - 3 505 views\nИфтар – ауыҙ астырыу - 3 502 views\nЭттәргә һәм йыртҡыс хайуандарға ҡаршы доғалар - 3 497 views\nИншаъ Аллаһ (Аллаһ теләһә) - 3 496 views\nҠатындың иренә ҡарата бурыстары - 3 485 views\nУраҙа — Ҡөрьән айы - 3 485 views\nӘйтер һүҙем бар, Төштәр - 3 474 views\nФытыр саҙаҡаһы - 3 468 views\nУҡы һин намаҙынды - 3 462 views\nИшкилде ауылында мәсет асыу байрамы - 3 460 views\nМосолмандарҙын осрашыуы һәм сәләмләшеүе - 3 454 views\nӘбйәлил сәсәне - 3 453 views\nМусульмане Абзелиловского района в Магнитогорске - 3 439 views\nБаш ауырыуынан. Джаушан Кәбир доғалығынан - 3 434 views\nҒәшүрә көнө намаҙы - 3 403 views\n“Әғүүҙү бисмиллә” — нең фәзыләте - 3 358 views\nПәйғәмбәребеҙ мөғжизәләренән - 3 340 views\nМөжәүир хәҙрәт хикмәттәре - 3 330 views\nЗәйнулла ишан һәм үәххабиттәр - 3 326 views\nӘйтер һүҙем бар, Хафаланыу - 3 325 views\nТаштимер ауылы - 3 310 views\nИфтар - 3 307 views


Республика Президенты граждандарҙы ҡабул итте // Сәйәсәт | новости башинформ.рф\nРеспублика Президенты граждандарҙы ҡабул итте\n17:36, 12 апреля 2013 Сәйәсәт\nРөстәм Хәмитов Рәсәй Президентының Башҡортостандағы йәмәғәт ҡабул итеү бүлмәһендә граждандар менән осрашты. Республика етәксеһенә Башҡортостандың төрлө ҡала һәм райондарынан граждандар мөрәжәғәт итте.\nИшембайҙан килгән ҡатын үҙ ҡалаһында парк асылыуын теләй. Йәш әсә булараҡ, уны саф һауала ял итеү өсөн матур урын булмауы борсой.\nРөстәм Хәмитов тәҡдимде хуплап, был йүнәлештә эштәр башҡарыла башланыуы хаҡында әйтте. Паркты реконструкциялау проекты әҙер. Башҡортостан Президенты ҡала башлығына, төҙөлөш ойошмаларына һәм төбәктең Иҡтисади үҫеш министрлығына проектты тормошҡа ашырыуҙы тиҙләтеү өсөн тейешле күрһәтмәләр бирҙе. Алдағы йылда уҡ Ишембайҙа матур, заманса парк ҡалҡып сығыуы ихтимал.\nРөстәм Хәмитов шулай уҡ Ишембайҙа балалар баҡсаларына сираттың булыу-булмауы хаҡында ҡыҙыҡһыны. Йәш әсә һүҙҙәренсә, ҡалала бындай проблема күҙәтелмәй. Уның ҡыҙына дүрт йәш, һәм мәктәпкәсә белем биреү учреждениеһына путевка алыу йәһәтенән ҡыйынлыҡтар килеп тыумаған. Киреһенсә, ҡалала заманса балалар баҡсалары төҙөлә.\nҺалдыбаш урман хужалығындағы йүкәләрҙе һаҡлап ҡалыу мәсьәләһе менән Башҡортостан Президентына бал ҡорттарын үрсетеү менән шөғөлләнгән пенсионер мөрәжәғәт итте. Был ағастар үҫкән ерҙә ағас ҡырҡыу тыйылһа ла, йыш ҡына улар ҡырҡыу өсөн билдәләнгән участкаларға индерелә. Оло кеше төрлө инстанциялар буйлап йөрөһә лә, был һөҙөмтә бирмәгән. Президент мәсьәләне үҙ контроленә алды.\n«Солнечный круг» үҙәген ойоштороусы республика башлығына мәктәпкә тиклемеге һәм мәктәп йәшендәге балалар өсөн шәхси белем биреү үҙәген төҙөү өсөн ер бүлеүҙә булышлыҡ итеү үтенесе менән мөрәжәғәт итте.\nРөстәм Хәмитов Өфөнән ер алыуҙың еңел булмауын билдәләне. Әммә бындай проекттар өсөн участкалар бүленергә тейеш, тип иҫәпләй ул. Әлеге ваҡытта, бер вариант булараҡ, Владивосток урамында төҙөлөш алып барыу мөмкинлектәре тикшерелә. «Солнечный круг» үҙәгенең Өфөлә балалар баҡсаһы һәм башланғыс мәктәбе эшләй. Әммә улар муниципалитеттан ҡуртымға алынған биналарҙа урынлашҡан.\nӨфөнөң 18-се дауаханаһында эшләгән табипты торлаҡ мәсьәләһе борсой. Уның фекеренсә, ҡалаларҙа медицина хеҙмәткәрҙәрен торлаҡ менән тәьмин итеү программалары булырға тейеш.\nПрезидент билдәләүенсә, республикала социаль торлаҡ төҙөү буйынса эштәр әүҙем алып барыла. Әммә йәш белгестәрҙе торлаҡ менән тәьмин итеү мәсьәләһен дәүләт ярҙамынан тыш хәл итеп булмай. Республика етәксеһе иҫәпләүенсә, был һорауҙы төҙөүселр менән бергә хәл итергә кәрәк.\nТеги: бр президенты,граждандарҙы ҡабул итеү


Тымау яфалаһа, ашҡаҙаныңды тикшерт » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәләмәт булайыҡ » Тымау яфалаһа, ашҡаҙаныңды тикшерт\nТымау яфалаһа, ашҡаҙаныңды тикшерт 22.08.2017 // Сәләмәт булайыҡ\nБер ҡатын ҡаты сирләп киткән. Күпме генә дауахана тупһаһын тапамаһын, һауыҡмаған. Ахыр сиктә насар диагноз ҡуйып, операцияға әҙерләнергә ҡушалар. Һаулығын нығытыу өсөн ҡатын, ире менән уйлашҡандан һуң, өйөндәге барлыҡ йыһаз-байлығын һатып бөтә. Тик… операцияға барыбер барып өлгөрмәй – һығылып төшә. Ауыртыуға түҙә алмай яфаланған осорҙа уның юлында ысын мәғәнәһендә ҡотҡарыусы фәрештә тап була. Сафура ШАФИҠОВА ҡатынға дауаланыу юлын өйрәтә. Ғәмәлдә дауаханалағы табиптар билдәләгән сирҙән түгел, ашҡаҙан ауырыуынан яфаланған икән ҡатын. Ярай әле операция яһатып өлгөрмәгән... Хәҙер пациент һауығып, шап-шаҡтай йәшәп ята. Ә беҙ, форсаттан файҙаланып, Сафура Сәйфетдин ҡыҙы менән әңгәмә ҡорҙоҡ.\n– Бер бағыуҙа кешенең сирен билдәләү мөмкинме икән? Һеҙҙе “халыҡ табибы” тип атап буламы?\n– Бер саҡ ошондай һорау бирҙеләр: “Сафура Сәйфетдин ҡыҙы, ниңә оҫталығығыҙҙы һеҙҙең юлды һайлағандарға өйрәтмәйһегеҙ?” Ә яуап күптән әҙер. Юҡ, мин түгел, тормош үҙе әҙерләгән был яуапты: әлбиттә, тәжрибәм һәм белемем менән уртаҡлаша, өйрәтә алам, әммә Хоҙайҙан бирелгән һәләтте нисек итеп кешегә бүләк итәһең? Быны ҙур теләгең булһа ла үтәү мөмкин түгел. Ошондай һәләт ебәргәненә Аллаһ Тәғәләгә рәхмәт уҡыйым.\nӘлбиттә, Интернеттан уҡып, гастриттың нимә икәнлеген белеп була. Табип булыр өсөн ятларға ла ятларға кәрәк, тип тә әйтәләр. Мин бының менән килешмәйем, сөнки ауырыуҙы китаптан белеп кенә асыҡлап та, дауалап та булмай, ләкин шуныһы бар: булған һәләтте үҫтерергә кәрәк. Медицина институтының педиатрия бүлеген тамамлағас, Стәрлетамаҡта, Баймаҡта эшләнем. Балаларҙың организмын энәһенән-ебенә тиклем өйрәнеү өсөн башта тәжрибә тупланым, пульмонология бүлеген етәкләнем, Ереванда кардиология буйынса белемемде камиллаштырҙым. Аҙаҡ гастрологияға күстем. Гастрология – иң яуаплы тармаҡтарҙан, ашҡаҙан — мөһим ағзаларҙың береһе. Ул дөрөҫ эшләмәһә, аҙыҡты эшкәртмәһә, башҡа ағзаларыңдың көйлө эшләүе икеле.\n– Ашҡаҙанды ул тиклем үк ҙур әһәмиәткә эйәлер тип уйламағайным…\n– Мәҫәлән, кешенең танауынан бер туҡтауһыҙ һыу ағып йөрөһә, ул аллергологка йүгереп бара. Табипҡа мөрәжәғәт итһә ярай ҙа, юғиһә күптәр ваҡытын әрәм итеп тормаҫ өсөн дарыуханаға ғына йүнәлә. Танау ғына түгел, эс ҡата йә бора, тамаҡҡа төйөр ултыра, йүтәлләйһең… Бында эш күп осраҡта ашҡаҙанға барып төртөлә. Аҙыҡты эшкәртеү системаһының боҙолоуы арҡаһында башҡа сирҙәр барлыҡҡа килә. Шуға ауырыуҙы дауалар алдынан уның сәбәбен асыҡлау зарур. Әлбиттә, табипҡа дарыу яҙып биреү бер ни тормай, мәҫәлән, танауҙан аҡҡан шыйыҡсаны ла, ашҡаҙан ауыртыуын да хәҙер дарыуханаларҙа береһенән-береһе сағыу яҙыуҙар менән биҙәлгән дарыуҙар ярҙамында баҫып була. Эйе, баҫып, әммә дауалап түгел. Дөрөҫ дауаланыу һымаҡ дөрөҫ туҡланыуҙың да әһәмиәте ҙур.\n– Бөтә дарыу ҙа дарыумы?\n– Бер ҡатындың дарыухананан күпләп дарыу алғанын күргәйнем. Тамаҡ ауырта, ти. Һатыусы йүгереп дарыу килтерә. Башы сирләһә, йәнә сараһы әҙер. Тик был дарыуҙарҙы эскәс, сирҙән ҡотолаһың тигән һүҙ түгел бит. Ләкин реклама арҡаһында дарыу етештереүсенең ҡолона әүерелгән пациенттың башҡа сараһы юҡ. Әйткәндәй, бер һөнәри конференцияла бәғзе белгес хатта һау-сәләмәт кешенең тиҙәген ҡулланып дауаланырға мөмкин тигән фекер еткерҙе. Хәҙер файҙалы тип тиҙәк ашарға ҡалдымы? Алымдар-технологиялар яңыра, кешеләрҙең эсендәге сырхауҙарҙы ҡалдырмай, ҡырып-таҙартып сығаралар, үлән менән дә хаталы рәүештә дауаланалар, ләкин кеше бер үк ҡала бит – шул уҡ баш, аяҡ-ҡулдар. Дарыуҙарҙы күп эсергә була, тик үҙеңдең туҡланыу тәртибенә, ризыҡтың сифатына, ғөмүмән, тормош мәғәнәһенә иғтибар итмәй тороп, һау-сәләмәт йәшәп булмай.\n– Нигеҙҙә, йәмғиәтебеҙҙең нигеҙен химиялы һауаны һулап, химиялы ризыҡ ашап үҫкән быуын тәшкил итә. Был быуындың хәҙер үҙҙәренең балалары бар. Үкенескә ҡаршы, күп сабыйҙар сирле тыуа. Был — ата-әсәнән күскән сирҙәрме, улар араһында ашҡаҙан менән яфаланғандары ла барҙыр?\n– Миңә яңы ғына тыуған баланы ла алып киләләр. Был ул сирләй тигәнде аңлатмай әле. Әсә кешене тикшерергә кәрәк башта. Бала өсөн әсә һөтөнән дә яҡшы ризыҡ юҡ. Тик шул ризыҡ аша сабыйға әсәнең сирҙәре үтеп инә. Бынан тыш, биш айлыҡ баланы, мәҫәлән, консерваланған ризыҡтар менән туҡландыралар ҙа, бына эсе ауырта, һеҙ аяҡҡа баҫтыраһығыҙ икән, тиҙәр. Яңы тыуған баланы шулай ашаталармы һуң? Башҡа һыймаҫлыҡ хәл. Бынан тыш, балаларына саманан артыҡ әүҙем йә иһә мәүеш тип йәнә төрлө дарыу биргән әсәләр ҙә килә. Бала бит иларға ла тейеш, көлөргә лә, ул уйынсыҡ түгел.\nХимиялы ризыҡҡа әйләнеп ҡайтҡанда, тоҡомло аттарға, мәҫәлән, башҡа яҡтың үләне килешмәгән, сит ерҙә осҡан бал ҡорто башҡорт балы йыймаған һымаҡ, химиялы, ҡыш уртаһында сереп тә ҡарамаған алма ашап йәшәгән ата-әсәнән дә нисек һау-сәләмәт бала тыуһын? Тыуһа ярай ҙа, күптәр, бәлки, аптырарһығыҙ – ашҡаҙан сирҙәре арҡаһында балаға ла уҙа алмай. Быны китаптан да ҡарап әйтмәйем, ишетеп тә белмәйем, ә үҙемә килгән гүзәл заттарҙың тәжрибәһенән сығып һүҙ йөрөтәм. Шуға тоҡомло аттарға файҙалы үлән ашатҡан һымаҡ, ҡабатлайым, дөрөҫ туҡланыу мөһим.\n– Һеҙ күптәрҙе аяҡҡа баҫтырғанһығыҙ. Шулай ҙа үкенесле мәлдәр ҙә булмай ҡалмағандыр табип тормошонда...\n– Бер мәл урта йәштәрҙәге ир-егет килеп инде. Ингәс тә аңланым, хәле хөрт — һарғайып бөткәйне. Шигемде УЗИ һөҙөмтәләре иҫбатланы. Бер нисә айҙан мәрхүм булған – яман шеш менән һуңғы сиккә еткән. Баҡтиһәң, Себерҙә эшләгән, һаулығын ҡайғыртырға ваҡыты булмаған... Ҡайһы саҡта табиптар ҙа көсһөҙ шул, үҙебеҙ ваҡытында иғтибар бирмәгәс. Әзмәүерҙәй башҡорт иренең ятып үлеүенә нисек үкенгәнемде белһәгеҙ икән...\n– Милләт хаҡында һүҙ сыҡҡас, Һеҙҙе ҡыйыу фекерле, рухлы апай булараҡ та беләбеҙ...\n– Үкенесле, әммә шап-шаҡтай егеттәр был донъянан йәшләй китә, икенселәре һау-сәләмәт булып та тормошоноң мәғәнәһен, ҡәҙерен белмәй. Эсеп әрәм булған милләттәштәр күпме?! Халҡымды һәр ваҡыт сәләмәт тормош алып барырға саҡырам, кемеһен әрләп тигәндәй, кемеһенә ипләп кенә аңлатып бирәм. Кешеләрҙең саф башҡортса аралашҡандарын күреп ҡыуанам, хатта бушҡа дауаларға ла ризамын.\n– Һеҙ ашҡаҙанды ғына түгел, рухыбыҙҙы дауалаусы ла, Сафура Сәйфетдин ҡыҙы.\n– Булмышымды ошо ике изге эште ҡылыуға арнаным һәм ошоноң менән бәхетлемен.


Йод менән дауалау » «Йәшлек» гәзите | Газета "Йэшлек"\nГазета "Йәшлек" » Һаулыҡ һаҡлау » Йод менән дауалау\n20.12.2018 Йод менән дауалау\nҺалҡын тейгәндә йә булмаһа ҡолап бер ерен ауырттырғанда, ата-әсәләр йыш ҡына балаһына йодтан селтәр һыҙа. Уны ысынлап та шулай ҡулланырға яраймы икән?\nЙод төнәтмәләре һәр дарыуханала һатыла һәм хаҡы ла арзан. Уны тышҡы йәрәхәттәрҙе һәм һыҙырылған урындарҙы эшкәртеү өсөн файҙаланалар. Тик эсергә ярамай, ашҡаҙанды, эсәктәрҙе яндырыуы ихтимал. Бынан тыш, ул аҡһымдар менән тарҡалмай торған берләшмәләр барлыҡҡа килтерә. Шунлыҡтан йод төнәтмәһен тәғәйенләнеше буйынса ғына ҡулланырға кәрәк, йәғни тирегә һөртөргә йә булмаһа яраларҙы эшкәртергә. Әйткәндәй, яраны эшкәрткәндә лә, өҫтөнә ҡойорға ярамай, ә ипләп кенә ситтәренә һөртөргә генә мөмкин.\nЙод зарарһыҙландырыу, ҡуҙғытыу, ҡан әйләнешен әүҙемләштереү, ялҡынһыныуға ҡаршы тороу йоғонтоһона эйә. Тирегә сетка эшләгәндә уның тап ошо үҙенсәлектәрен күҙ уңында тоталар ҙа инде.\nТирегә йод һөртөүгә тире рецепторҙары һәм тамырҙарының яуап реакцияһы булараҡ, ҡан тамырҙары киңәйә, был өлкәлә ҡан шәберәк йөрөй башлай. Һөҙөмтәлә ундағы башҡа процесс та әүҙемләшә һәм, ялҡынһыныу кәмеп, ауыртыу баҫыла.\nЙодлы селтәрҙең һаулыҡҡа зыяны юҡ, шунлыҡтан бер йәштән алып балаларға һәм ололарға эшләргә мөмкин. Тик бер йәшкә тиклемге сабыйҙарҙың тиреһе үтә нескә булыу сәбәпле, уларға ярамай.\nБындай дауалау ысулын ОРВИ, ОРЗ, бронхит, бронхиаль астма (йодҡа аллергия булмағанда), ларингит, трахеит кеүек тын юлдары ауырыуҙарын дауалағанда ҡулланалар. Шулай уҡ быуындар, һеңерҙәр һәм тәндең йомшаҡ туҡымаһында ялҡынһыныу процесы барғанда, йәрәхәтләнгәндә, остеохондроздан, радикулиттан, артриттан, артроздан да йодтың файҙаһы тейә. Невралгиянан, варикоздан (башланғыс стадияһында), геморройҙан, маститтан, лактостазанан, простата биҙе ауырыуҙарынан да тирегә һөртөргә тәҡдим ителә.\nМамыҡлы таяҡсаны 5 процентлы йод төнәтмәһенә манып алып, 1х1 см ҙурлығындағы квадраттар барлыҡҡа килерлек итеп, тирегә горизонталь һәм вертикаль һыҙыҡтар һыҙып сығырға. Тап ошо ҙурлыҡта булғанда дауалау һөҙөмтәлерәк, ти белгестәр.\nГипертиреоз, тиреотоксикоз һәм кешелә йод миҡдары күп булһа, йодҡа һәм йод препараттарына аллергия булғанда ла дауалау өсөн йодты ҡулланыу ҡәтғи тыйыла. Башҡа осраҡта ла уның менән артыҡ мауығырға ярамай, аҙнаһына ике-өс тапҡыр эшләү етә.\nЙод төнәтмәләре һәр дарыуханала һатыла һәм хаҡы ла арзан. Уны тышҡы йәрәхәттәрҙе һәм һыҙырылған урындарҙы эшкәртеү өсөн файҙаланалар. Тик эсергә ярамай, ашҡаҙанды, эсәктәрҙе яндырыуы ихтимал. Бынан тыш, ул аҡһымдар менән тарҡалмай торған берләшмәләр барлыҡҡа килтерә. Шунлыҡтан йод төнәтмәһен тәғәйенләнеше буйынса ғына ҡулланырға кәрәк, йәғни тирегә һөртөргә йә булмаһа яраларҙы эшкәртергә. Әйткәндәй, яраны эшкәрткәндә лә, өҫтөнә ҡойорға ярамай, ә ипләп кенә ситтәренә һөртөргә генә мөмкин. [/b]\n18.01.2019 - Һаулыҡ һаҡлау Геморройҙы дауалап бөтөрөп буламы?\n17.01.2019 - Һаулыҡ һаҡлау Радий Хабиров дал поручение разобраться с ситуацией вокруг Салаватского роддома\n17.01.2019 - Һаулыҡ һаҡлау Һәр кемдең үҙ ағасы\n16.01.2019 - Һаулыҡ һаҡлау Улығыҙ үҙенең кәрәклеген тойорға тейеш\n15.01.2019 - Һаулыҡ һаҡлау Хазина\n14.01.2019 - Һаулыҡ һаҡлау Холестеринды нормала тотоу – һаулыҡты һаҡлауға тиң\n13.01.2019 - Һаулыҡ һаҡлау Аҡыллыға ишара\n12.01.2019 - Һаулыҡ һаҡлау Һырғанаҡ – яратҡан еләк!\n11.01.2019 - Һаулыҡ һаҡлау Телевизор һәм балалар\n10.01.2019 - Һаулыҡ һаҡлау Өшөгәндән мең дә бер... булмаһа ла, өс кәңәш!\n09.01.2019 - Һаулыҡ һаҡлау Кемдең асарбаҡ булғыһы килә?\n08.01.2019 - Һаулыҡ һаҡлау Оло һынауға дусар Гөлназ


Бар донъяны наҙға сорнап тыуһын сабыйҙар!\n14 Февраль 2019, 16:28\nЙылдың тәүге айында районда утыҙ сабый – 13 ҡыҙ һәм 17 малай донъяға ауаз һалған\nЙылдың тәүге айында уҡ район ЗАГС бүлегендә 11 никах теркәлгән. Шуныһы ҡыҙыҡ, 2018 йылдың ғинуарында ла шунса уҡ пар законлы никахҡа ингән. Әйткәндәй, быйыл да былтырғы кеүек 16 никах тарҡатыу осрағы теркәлгән.\n30 сабый – 13 ҡыҙ һәм 17 малай донъяға ауаз һалған. Әммә был үткән йылдың шул уҡ осоро менән сағыштырғанда алта балаға аҙыраҡ. Вафат булыусылар ҙа кәмегән, 50 кеше (2018 йылдың ғинуарында – 73) баҡыйлыҡҡа күскән.\nКөнсығыш йондоҙнамәһе буйынса быйыл Эт йылына алмашҡа Ҡабан сусҡаһы килде яңы тыуған сабыйға исем һайлағанда уның характерын мотлаҡ иҫәпкә алырға кәрәк. Ата-әсәләр был кәңәшкә ҡолаҡ һалғандырмы-юҡмы, ғинуарҙа ҡыҙҙар араһында - Дарья, Алиса, Эльза, малайҙар араһында Марат, Никита, Ярослав, Роман исемдәре популяр булған. Һирәк кенә булһа ла, Әмилә, Элиана, Вилена, Аиша һәм Амаль исемдәрен һайлаусылар ҙа бар.\nХәтерегеҙгә төшөрәбеҙ, 2018 йылда районда 364 бала – 186 ҡыҙ һәм 178 малай донъяға килде. Башҡортостанда 24264 малай һәм 22807 ҡыҙ тыуҙы. Юстиция эштәре буйынса дәүләт комитеты мәғлүмәттәре буйынса республикала былтыр Иван, Артем, Руслан, Кирилл, Тимур, Данил, Әмир, Егор, Максим, Александр, Матвей, Константин, Ислам, Дмитрий, Ярослав, Никита һәм Даниил исемдәре популярлыҡ яулаған. Ҡыҙҙарға ата-әсәләр Виктория, Самира, Ева, Арина, Амелия, София, Татьяна, Анастасия, Ангелина, Дарья һәм Валерия исемдәрен күберәк һайлаған.\nМәскәүҙең иң популяр ҡатын-ҡыҙҙар исемдәре рейтингында Алиса тәүге баҫҡыста килә. Шулай уҡ Виктория һәм Екатерина исемдәре лә йыш осрай. Анна, Мария, София һәм Анастасия исемдәрен һайлаусылар айырыуса күп. Меңдәрсә ҡыҙ балаға Диана һәм Алина исеме ҡушылған.\nНисек кенә булмаһын, ата-әсәләр сабыйҙарына ниндәй генә исем һайламаһын, иң мөһиме, уларға бәхетле бала саҡ бүләк итегеҙ, һөйөү һәм наҙығыҙҙы йәлләмәгеҙ.


Хәбәрҙәр: Брахими: Сүриәлә граждандар һуғышы бара.\nБрахими: Сүриәлә граждандар һуғышы бара.\nСүриәнең Димәшк ҡалаһында дүшәмбелә ҡеүәтле шартлау яңғыраны- мосолмандарҙың Ҡорбан байрамы айҡанлы килешеүенең һуңғы көнө булырға тейеш ине ул. Мина һалынған автомобиль шартлап, 10 кеше һәләк булды. Сүриә хөкүмәте шартлауҙа террористарҙы ғәйепләне.\nҮҙ сиратында, Сүриә самолеттары баш ҡала янындағы ҡораллы төркөмдәрҙең позицияларын бомбаға тотто.\nИке яҡ та нисек кенә атаһа ла, Сүриәлә ысын граждандар һуғышы бара. Был хаҡта БМО-ның һәм Ғәрәп дәүләттәре лигаһының махсус вәкиле Лахдар Брахими килешеү һөҙөмтәләре буйынса Мәскәүҙә Рәсәй сит ил эштәре министры Сергей Лавров менән әңгәмәһе ваҡытында белдерҙе.\n“Сүриәләге хәлдәрҙе граждандар һуғышы тип бер нисә тапҡыр атағайным,- ти Брахими.-Әммә Сүриәлә һуғышыусы ике яҡ та берҙәм рәүештә быны инҡар итә. Телеканалдарҙың береһенән бер ҡатын сығыш яһаны. Уның бер улы хөкүмәт ғәскәре сафында, ә икенсеһе “Азат Сүриә армияһы”нда һуғыша. Граждандар һуғышы булмай тағы нимә һуң был?!”\nCергей Лавров үҙ яғынан Сүриәләге килешеү буйынса махсус вәкилдең инициативаһын баштан уҡ яҡлағанын иҫкә төшөрҙө. Тик, уның һүҙҙәре буйынса, Брахимиҙы ишетмәнеләр һәм Сүриәләге һуғыш ҡыҙғандан –ҡыҙа ғына бара.


Бөгөн Башҡортоcтан мосолмандары Миғраж кисен билдәләйәсәк // Сәйәсәт | новости башинформ.рф\nБөгөн Башҡортоcтан мосолмандары Миғраж кисен билдәләйәсәк\n12:46, 28 июня 2011 Сәйәсәт\nБөгөн, 29 июнгә ҡарай төндә (мосолмандарҙың Рәжәб айының 27-се көнөнә ҡарай), мосолмандар Миғраж – Мөхәммәт пәйғәмбәрҙең күккә күтәрелеү кисен билдәләйәсәк.\nБыл төндә ике ваҡиға була: пәйғәмбәребеҙ Мәккәнән Ҡотдосҡа килә һәм ете ҡат күккә аша.\nРиүәйәткә ярашлы, төндә Мөхәммәт пәйғәмбәребеҙгә Ябраил фәрештә килә һәм Ҡотдосҡа сәйәхәт ҡылырға тәҡдим итә. Ҡотдос ҡалаһының Әл-Аҡса мәсетендә ул Ибраһим, Муса, Ғайса пәйғәмбәрҙәр менән осрашып, улар менән намаҙ уҡый. Унан һуң Ябраил фәрештә менән күккә күтәрелә. Мөхәммәт үҙе әйткәненсә, күктең беренсе ҡатында Әҙәм уға күк ҡапҡаларын аса, икенсе ҡатында уға — Яхъя һәм Ғайса, өсөнсөһөндә — Йософ, дүртенсеһендә — Иҙрис, бишенсеһендә — Һарун, алтынсыһында – Муса, етенсеһендә Ибраһим пәйғәмбәрҙәр осрай. Күктең бөтә ҡаттарын үтеп, ул Аллаһы Тәғәлә менән осраша һәм уның менән һөйләшә. Был юлда пәйғәмбәргә ожмах менән тамуҡты күрһәтәләр, шулай уҡ ул Аллаһы Тәғәләнән, мосолмандар биш тапҡыр намаҙ уҡырға тейеш, тигән әмер ала. Мәккәгә кире ҡайтҡас, уның сәйәхәте бер мәл генә дауамында булғаны асыҡлана. Хатта юлға сығыр алдынан пәйғәмбәр ҡолатҡан һауыттан һыу ҙа ағып бөтмәгән була.\nҠағиҙә булараҡ, Миғраж кисенә тиклем көн дауамында, ҡояш байығанға тиклем, мосолмандар ураҙа тота. Ҡояш байыу менән Миғраж төнө башлана. Был ваҡытты ғибәҙәт ҡылып үткәрәләр. Мосолмандар мәсеттә йыйылып, пәйғәмбәрҙең күккә күтәрелеү тарихын һөйләйҙәр, намаҙ, Ҡөръән аяттары уҡыйҙар һәм һый-ниғмәт әҙерләйҙәр.\nТеги: дин, байрамдар


Өфөлә актерҙар «Йөрәк һүҙе» конкурсында төп бүләк – автомобиль өсөн көрәшә // Мәҙәниәт | новости башинформ.рф\n15:27, 7 ноября 2019 Мәҙәниәт\nӨФӨ, 2019 йыл, 7 ноябрь. /«Башинформ» мәғлүмәт агентлығы, Ләйлә Аралбаева/.\nӨфөлә «Йөрәк һүҙе» телевизион шиғриәт конкурсының финалы була. Башҡорт телендәге шиғри бәйге 9 ноябрҙә «Башҡортостан» дәүләт концерт залында уҙа. Быйыл конкурс Башҡортостандың халыҡ шағиры Мостай Кәримдең 100 йыллығына бағышлана. Төп бүләк — автомобиль өсөн 500 мең һумлыҡ сертификат.\nТәүге тапҡыр конкурста актер һәм режиссер белеменә эйә булғандар ғына ҡатнаша. Улар араһында башҡорт һәм татар театрҙарының танылған актерҙары – Суфия Ҡорбанғәлиева, Нәғим Нурғәлин, Римма Ҡаһарманова, Илгиз Таһиров, Гөлназ Мөхәмәҙиева, Фәнис Рәхмәтов, Зөлфиә Хәлилова, Шәһитулла Хамматов, алып барыусылар Земфира Байбулдина, Фәрүәз Урманшин һәм башҡалар. Бәйгенең комментаторҙары булып, ғәҙәттәгесә, Фирҙәт Ғәлиев һәм Александр Кузьменко сығыш яһай.\nБеренсе бүлектә юбиляр шағирҙың шиғырҙарын һөйләһәләр, икенсеһендә ирекле тема һәм теләгән авторҙы һайлау мөмкинлеге бирелгән. Конкурс йомғаҡтары буйынса «Һүҙ оҫтаһы» һәм «Тамашасылар һөйөүе призы» номинацияларында еңеүселәрҙе билдәләйҙәр.\n«Йөрәк һүҙе» проекты халыҡ трибунаһына әүерелгән тиергә мөмкин. Форматы — дуэль, алыш, унда еңеүсе һәм еңелеүсе булырға тейеш, — ти Наилә Сәфәрғолова. — Маҡсатым — башҡорт телен пропагандалау һәм популярлаштырыу, уны яҡлау. Ошондай сараны исем өсөн түгел, ә ысын йөрәктән уҙғарырға кәрәк. Шуға ла «Йөрәк һүҙе»ндә талаптар юғары, шарттар ҡатмарлы һәм, әлбиттә, лайыҡлы бүләктәр».\nТеги: поэзия, Мостай Кәрим, башҡорт теле


Гәзиттең номеры: 106-107 » Гәзиттең номеры: 106-107 » Яйыҡ гәзите | Газета Яик\nЯйыҡ гәзите » Гәзиттең номеры: 106-107\nӘүлиәләр иленә әүлиә килә26.09.2014\nРәсәйҙең Юғары мөфтөйө, Үҙәк Диниә Назараты рәйесе Шәйех-әл-Ислам Тәлғәт Сафа улы Тажетдиндың рәсми саҡырыуы буйынса Башҡортостанға Кипрҙан билдәле дин эшмәкәре, Мәүләнә Әүлиә Шәйех Солтан Мехмет хәҙрәттәренең килеүе көтөлә.\nБашҡортостан - әүлиәләр иле. Аллаһы Тәғәлә беҙҙең башҡорт халҡына күп әүлиәләр ебәргән. Кемдәр һуң ул әүлиәләр? Әүлиәләр Аллаһтың яратҡан ҡолдары, саф, изге күңелле кешеләр. Улар дин таратҡан, киләсәгебеҙ иман юлында булһын өсөн гел Раббыбыҙға ялбарып доға уҡыған. Ә Аллаһы Тәғәлә уларҙың доғаларын был донъяла ла, әхирәттә лә ҡабул итә. Әүлиәләрҙе үлгән, тип әйтергә ярамай, сөнки уларҙың рухтары һәр ваҡыт тере. Беҙҙең бурысыбыҙ - изгеләр рухтарына зыярат ҡылып, доға ҡылыу. Был әүлиә ҡәберенә табыныу түгел, беҙ тик Аллаһтан ғына ярҙам һорайбыҙ һәм уға ғына һыйынабыҙ. Тик Аллаһ ҡына беҙҙе ярлыҡай, тик Ул ғына ярҙам итә. Аллаһ ҡолдарына биргән ниғмәтте кире алмай, ә Ул беҙҙең милләткә аманат, бүләк итеп дин, гүзәл ер, тел биргән. Улар беҙҙең милли үҙенсәлегебеҙгә әйләнгәндәр, башҡа халыҡтарҙан фәҡәт шул дингә, ергә, телгә мөнәсәбәтебеҙ менән айырылабыҙ ҙа. Ата-бабаларыбыҙ быуаттар буйы шуның өсөн көрәшеп йәшәгән, меңәрләп Аллаһ юлында шәһит булған, еребеҙ улар ҡаны менән һуғарылған. Улар бер ваҡытта ла иманын һатмаған, диндәренән баш тартмаған, телдәрен, йолаларын һаҡлап, бер-беренә, Бер Аллаһҡа тоғро ҡалған. Шуны әйтер кәрәк, беҙҙең ата-олатайҙарыбыҙ борондан Наҡшбәндиә тәриҡәтендә торғандар, диндәге йүнәлеш итеп шул юлды һайлағандар. Мәҫәлән, милләтебеҙҙең ғорурлығы булған олуғ шәхестәр: Алдар батыр, Кинйә Арыҫланов, Зәйнулла ишан, Ғатаулла ишан, Мифтахетдин Аҡмулла, Ғабдулла Сәйеҙи, Мөжәүир хәҙрәт һ.б..\nТәбиғәт һалған үҙенсәлектәр12.09.2014\nБыл донъяла һәр кеше ҡабатланмаҫ шәхес. Шулай ҙа тәбиғәт үҙ ҡанундарына буйһондора. Бер миҙгелдә, йылда, йондоҙлоҡ аҫтында тыуғандар оҡшаш холоҡ-фиғелгә, һыҙаттарға эйә. Бындай тап килештәрҙе балаға тәрбиә биргәндә, кешеләр менән мөнәсәбәт ҡорғанда, теге йәки был ауырыуға бирешеүсәнлекте иҫкәртеүҙә, туҡланыу рационын һайлағанда иҫәпкә алыу зарур. Сираттағы «Шәмбе бите»ндә гәзит уҡыусыларҙы тәбиғәттән билдәләнгән үҙенсәлектәргә тағы бер иғтибар итергә саҡырабыҙ.\nАстрологтар баланың тыуған көнөнә ҡарап уның холҡон һәм һаулығын ентекле һүрәтләп бирә ала. Әммә бер миҙгелдә тыуған балаларҙы дөйөмләштереүсе үҙенсәлектәр ҙә бар. Тыуған ваҡыт, нисек кенә ғәжәп тойолмаһын, туранан-тура булмаһа ла, кешенең холҡона, хатта яҙмышына йоғонто яһай икән.\nҠыш миҙгелендә тыуған сабыйҙың, йылы көндәрҙә донъяға килгәндәргә ҡарағанда, һаулығы нығыраҡ була. Шул уҡ ваҡытта улар холоҡтары ҡырыҫ булыуы менән айырылып торалар. Был иһә ҡуйылған маҡсаттарына өлгәшергә булышлыҡ итә. Әммә үтә ҡатылыҡ, уҫаллыҡ яҡын кешеләре менән мөнәсәбәттәренә кире йоғонто яһауы ла ихтимал. Сөнки улар бүтәндәрҙең өҫтөнлөгөн күтәрә алмай. Ҡыш көнө тыуған ҡыҙҙар йыш ҡына ирҙәргә хас холоҡ-фиғелгә эйә булып, был сифат уларға билдәле уңыштарға ирешергә ярҙам итә.\nЕңел булмаған хеҙмәт12.09.2014\nҒүмеркәйҙәр аҡҡан һыу кеүек, үтә лә китә. Әҙәмдең нисек көн иткәне, ғүмерен нисек йәшәүе, халыҡ өсөн ниндәй хеҙмәт күрһәткәне ваҡытында әйтелмәһә, баһаланмаһа, онотоласаҡ. Клуб мөдире, хәҙергесә әйткәндә, мәҙәниәт йорто мөдире булып эшләү - ауыр шөғөл. Әйтәйек, урмансы күпме утын киҫә, күренеп ята, ә мөдирҙең эше күҙгә күренмәй.\nҺүҙем Малай Муйнаҡ ауылының клуб мөдире Гөлфиә Әйүпова хаҡында.\nБыйыл - Мәҙәниәт йылы икәнен барыбыҙ ҙа беләбеҙ, әммә һүҙҙе былтырҙан башлайыҡ. 2013 йылда ауылыбыҙҙа иң ҙур байрам - «Һаумыһығыҙ, ауылдаштар!» уҙҙы. Бындай сара өсөн күпме йүгерергә, нисә тупһаны ашаҡларға һәм башҡа эштәрҙе атҡарырға кәрәклеген Гөлфиә тик үҙе генә белә инде. Малай Муйнаҡ халҡы - әүҙем, барыһы ла ярҙам итергә тырышты, әлбиттә. Байрамға алыҫтан да, яҡындан да бик күп ҡунаҡтар килде. Йөҙ ҡыҙартырлыҡ булманы, осрашыу юғары кимәлдә, матур үтте.\nДонъя, йәшәйеш, бәндәнең ерҙәге урыны, тыуған халыҡ тойғоһо, рухи тамырҙарыбыҙ, ауылдың баһаһын күтәреүсе ҡиммәттәр - беҙҙең үҙебеҙҙән тора. Бөгөн нисек йәшәүебеҙҙең баһаһын киләсәк быуын бирәсәк - үткән байрамда үҙәк темаларҙың береһе ошо булды.\nЮлдар халыҡ көнитмешенең, йәшәйеш сифатын сағылдырған төп күрһәткес. Уларҙың торошо ни тиклем һәйбәт булһа, ошо төбәктә йәшәгән халыҡтың көнкүреше лә яҡшыраҡ.\nСоҡорло юлдарҙан йөрөү ниндәй ауырлыҡтар тыуҙырғанын водителдәр яҡшы белә: машина ватыла, тәгәрмәстәре тиҙ ашала. Юлдарҙың насар булыуы юл хәрәкәте хәл-ваҡиғаларына сәбәпсе. Шоферҙарға ғына түгел, йәйәүлеләргә лә юлһыҙ ерҙән йөрөү ыҙаға әйләнә. Районыбыҙҙа ла юлдарҙың торошо ҡыуандырырлыҡ түгел. Һуңғы йылдарҙа хөкүмәтебеҙ ошо етешһеҙлектәрҙе бөтөрөү маҡсатында уларҙың төҙөклөгөнә ныҡ әһәмиәт бирә башланы. Был йәһәттән төбәгебеҙҙә Учалы юл ремонтлау-төҙөү идаралығы ҙур эш башҡара. Уҙған йыл Белорет-Учалы-Мейәс юлын төҙөкләндерә башлағайнылар. Төньяҡ зоналағы участканы яҡшыртыу айырыуса йылдам барҙы. Ниһайәт, эштәр тамамлана. Нисә йылдар инде борсолоу тыуҙырған, водителдәрҙең үҙәгенә үткән юлдың байтаҡ өлөшө ремонтланды.\nБыл донъяла ниҙәр бар?12.09.2014\n* Теүәл иҫәпләп сығарылды - санкцияларға яуап итеп, Рәсәй эмбарго иғлан итеү арҡаһында Европа 5 миллиард евро хаҡында ауыл хужалығы продукцияһын ҡайҙа ҡуйырға белмәй. Компенсация рәүешендә ауыл хужалығы компанияларына 30 миллион евро бүлеү тураһында ҡарар сығарылды, йәнә 125 миллион вәғәҙә итәләр. Әммә 5 миллиард менән 125 миллиондыœ араһы бик ҙур инде.\n* Уйлап ҡарағанығыҙ бармы, ниңә Европа илдәренең ауыл хужалығы тармағында эш хаҡтары ла беҙҙекенән сағыштырғыһыҙ кимәлдә юғары, Рәсәйгә килтереп еткергәнсе юл сығымдары бихисап, таможня түләүҙәре түләнә, ә барыбер Ватан етештереүсеһенә ҡарағанда осһоҙораҡ хаҡҡа аҙыҡ-түлек тәҡдим итәләр? Агрофизик ғилми-тикшереү институты хеҙмәткәре, ауыл хужалығы фәндәре докторы Вячеслав Якушев яуапты белә - беҙҙеке менән сағыштырғанда Америкала дотациялар - 2, Европа илдәрендә - 5-6 тапҡырға күберәк.\n2011 йылда «Изге хәтер» исемле китабым баҫылып сыҡҡайны. Унда мин Иҫтамғол ауылының тарихын, ҡыҫҡаса булһа ла, ҡулымда булған материалдарға таянып яҙҙым. Һуңынан, ауылдың тарихын тулыландырыу өсөн, китапханаларҙа, музейҙарҙа булырға тура килде.\nАсҡарҙа, Учалы районы архивында, Үрге Урал ҡалаһының тарих музейында эҙләнеп, күп кенә яҙмалар менән таныштым. Улар тулыһынса миндә бар. Тыуған ауылымдың тарихы менән ныҡ ҡыҙыҡһынам. Шуға күрә «Изге хәтер» китабындағы ауылым тарихына ҡағылған бүлеккә яңы өҫтәмәләр индереп, уҡыусыға, бигерәк тә, ауылдаштарыма еткереп, уларҙың уй-фекерҙәрен ишетергә теләйем.\nБоронғо төрки ҡыпсаҡтарҙан таралған халыҡтар (милләттәр) исемлегендә башҡорттар юҡ. Ҡыпсаҡтар иркен далаларҙа йәшәгән халыҡтар. Ә башҡорттар бөтөнләй икенсе яҡтан килеп, Уралда мосолман теленә күскәндәр. Башҡорттар бик боронғо халыҡ. Улар Месопотамияла йәшәгәндәр. Мадъяр телендә һөйләшкәндәр. VI быуат аҙағында Төркмәнстан аша Уралға күсенгәндәр. Дағстан тарихсыһы Хаджи Морат үҙенең «Полынь половецкого поля» әҫәрендә, башҡорттар Уралға килгәс кенә төрки телгә күсәләр, «отюрючились», тип яҙа.\nТормош дауам итә12.09.2014\nБикбулатовтар шәжәрәһен байҡаһаң, унда ниндәй генә һөнәр эйәләре юҡ. Халыҡ теле менән әйткәндә: Бикбулатовтар - уҡымышлы кешеләр.\nМин Ильяс олатайҙың ейәндәре тураһында яҙғым килә. Уның алты улы, өс ҡыҙы була (Хөснулла, Солтанғәле, Әсфәндийәр, ҡалғандары тураһында мәғлүмәт юҡ).Бөйөк Ватан һуғышында 6 ейәне ҡатнаша, улар араһында Хөснулланың улдары Хәйретдин, Нуритдин, Хөснитдин, Ураҙай була. Һуғышта ҡатнашҡан ейәндәрҙән дүртеһе яу ҡырында илен һаҡлап, батырҙарса һәләк була, ә Нуретдин менән Хөснитдин һуғыштан ҡайтып, балалар үҫтерәләр.\nИльяс олатайҙың Солтанғәле улынан Нурғәли, Сарим, Ғәбделғәни, Абдулвәли, Харис исемле ейәндәре тыуа.\nОлатаһы Нурғәлигә уҡырға кәңәш бирә. Уның һүҙен тыңлап, егет төплө белем ала, уҡытыусы булып, хеҙмәт юлын башлай. Һуңынан партияның район комитетында эшләй, мәғариф бүлеген етәкләй һәм тыуған ауылында мәктәп төҙөтә. Шул йылдарҙа Мулдаҡай ауылында ете йыллыҡ мәктәп эшләй, һуңынан урта белем биреү мәктәбенә әйләндерелә.\nБөгөнгө көндә мәктәпте Ильяс олатайҙың бүләсәре, Сарим Бикбулатовтың ейәнсәре, БР мәғариф отличнигы Гүзәл Әбүбәкирова (Бикбулатова) етәкләй.\nҠолош ауылы районда бик боронғо ауылдарҙан һанала. Элегерәк ул был тирәләге ауылдар араһынан иң ҙуры булған. Ултыраҡтан өҫтәрәк Шәгәр йылғаһы буйындағы бер урынды Үрге Урал тип йөрөтәбеҙ. Ул ҡасан булған, ҡасан бөткән, хатта ололар ҙа белмәй. Унда боронғоларҙың йәшәгән ер өй (землянка) урындары бар. Бер нисә йыл элек шул урында Магнитогорск ҡалаһынан урыҫтар килеп, металл детекторы менән эҙләнеп, бик күп боронғо әйберҙәр табып алып киттеләр. Үҙебеҙҙекеләр ниңә ыжламай икән?\nҠансыра ауылы янында таш бар, уның өҫтөндә хайуандар - төлкө, бүре, айыу эҙҙәре һаҡланған тип ишеткәс, шунда юл тоттом. Ауыл бәләкәй генә. Үҙебеҙ эҙләп таба алмағас, ауыл кешеһе Ишбулды ҡоҙаға мөрәжәғәт иттек. Уның менән бергә кире ауыл осона юлландыҡ. Ишбулды ҡоҙа менән дә таба алманыҡ. Ахырҙа ул бер машинаны туҡтатып белеште, ике ташты ла Силәбе яғынан килеп тейәп алып киткәндәр булып сыҡты. Тағы бер таш тау өҫтөндә ята тигәс, шунда барҙыҡ. Уныһы ята, эҙҙәре лә бар. Ҡоҙа әйтеүенсә, алып кителгән таштарҙа эҙҙәр яҡшыраҡ күренгән. Тағы ла ни эшләптер үҙебеҙҙекеләргә кәрәкмәй, сит өлкәләрҙән килеп алып китәләр.\nЯңы көс менән12.09.2014\nМатурлыҡ кәйефте күтәрергә һәләтле. Шуны иҫәпкә алып, Уральск участка дауаханаһы хеҙмәткәрҙәре бина алдында сағыу төҫлө сәскәләр үҫтерә. Һәр килеүселә улар, һис шикһеҙ, ыңғай тәьҫораттар уяталыр.\nДауахана тыштан ғына түгел эс яҡтан да «ялтлап» тора. Күптән түгел ауылдаштары, «Буринтех» ғилми-етештереү предприятиеһының генераль директоры Ғиниәт Ишбаев бағыусылығы менән бында тәҙрәләр алмаштырылған ине, йәй айҙарында иһә бинаға капиталь ремонт үткән.\nТүшәмдәр ағартылған, стеналар, ишектәр, йылытыу батареялары буялған, беренсе ҡатта иҙәндәргә ДВП, өҫтөнән линолеум түшәлгән, палата иҙәндәренә лә ДВП йәйелгән. Дөйөм алғанда, дауахана түшәменән алып иҙәндәренәсә яңыртылған. Капиталь ремонт өсөн 200 мең һумға яҡын аҡсаны үҙәк ҡала дауаханаһы бүлгән.


Рәсәй тыуым күрһәткестәре буйынса Европала беренсе урында тора // Йәмғиәт | новости башинформ.рф\nРәсәй тыуым күрһәткестәре буйынса Европала беренсе урында тора\n17:19, 24 февраля 2012 Йәмғиәт\nРәсәй тыуым кимәле буйынса, 2011 йыл һөҙөмтәләренә ярашлы, Европала беренсе урынға сыҡты. Тыуым коэффициенты илдә бер мең кешегә 1,6 тәшкил итте. Сағыштырыу өсөн, 10 йыл элек ул ни бары 1,3 ине. Был хаҡта Өфөлә халыҡ менән осрашыу барышында Дәүләт Думаһының Торлаҡ сәйәсәте һәм торлаҡ-коммуналь хужалыҡ буйынса комитеты рәйесе урынбаҫары Павел Качкаев хәбәр итте.\nБашҡортостанда һуңғы биш йыл эсендә тыуым йылына 42 мең сабыйҙан 55 меңгә артты. Был күрһәткес буйынса беҙҙең республика илдә — бишенсе, Волга буйы федераль округында беренсе урынды биләй. Ә Өфө бер нисә йыл дауамында, Мәскәү менән Санкт-Петербургтан тыш, халыҡтың тәбиғи артыуы күҙәтелгән илдәге берҙән-бер миллионлы ҡала һанала.\nӘммә тыуым артыуы менән бер рәттән Рәсәйҙә үлем осраҡтарының да артыуы күҙәтелә. Был дөйөм демографик хәлгә кире йоғонто яһай.\nПавел Качкаев шулай уҡ торлаҡ шарттарын яҡшыртыуға мохтаж Бөйөк Ватан һуғышы ветерандарын торлаҡ менән тәьмин итеү мәсьәләһенең федераль кимәлдә хәл ителеүе хаҡында һөйләне. Һуңғы йылдарҙа илдә 202 мең ветерандың торлаҡ мәсьәләһе хәл ителгән. Был маҡсаттарға яҡынса 300 миллиард һум тотонолған. Әлеге ваҡытта Рәсәйҙә торлаҡ алыуға сиратта йәнә 43 мең ветеран тора. Уларҙың һәр береһенең был проблемаһы 2012 йыл дауамында хәл ителәсәк.\nТеги: демография, ветерандар


Ысын йѳрәктән... » "Урал" гәзите\nҮткән аҙнала Сосновка ауылы мәҙәниәт йортонда Ололар көнөнә арналған матур сара үтте. Унда заманында ғүмер буйы колхозда эшләп, әлеге көндә хаҡлы ялда булған хеҙмәт ветерандарын һәм ололарҙы хөрмәтләп, ҡунаҡҡа саҡырҙылар.\nЭлекке хеҙмәт алдынғыларын, ә бөгөн иһә ихтирамлы ололарҙы Мөхәррәм Сәлимов, ағинәйҙәр ҡоро рәйесе Римма Йосопова, Сосновка ветерандары ойошмаһы рәйесе Ғәлиә Әхмәҙиева, ҡатын-ҡыҙҙар советы рәйесе Земфира Кәримова, Сосновка ауыл хакимиәте башлығы Айгиз Мусин, Рәшиҙә Зарипова, Рәмзиә Нәҙершина тәбрикләп, ысын күңелдән байрамдары менән ҡотланы. Ә инде мәҙәниәт йорто директоры Гөлсөм Мостафина кисәне йәнле итеп алып барҙы. Ҡыҙыҡлы интермедиялар, мәҫәлдәр ҡунаҡтарҙың күңелен күтәрҙе, ә йыр-бейеүҙәр дәртләндереп, ҡанатландырып ебәрҙе. “Гөрләп йәшәгән ауыл- даштарыма ҡарап ҡыуанам, бигерәк тә йәштәрҙең тормоштарын заяға уҙғармай, дәрт, ҡеүәт менән йәшәүе һоҡландыра. Сараны ойоштороусыларға беҙҙе, йәғни элекке колхозсыларҙы онотмай, ихтирам итеп саҡырыуҙары өсөн сикһеҙ рәхмәтемде белдерәм”, - тине Башҡортостандың атҡаҙанған хеҙмәт ветераны Шәйхрахман Сөнәғәтуллин.\nБайрамға тамашасы булып килгән Владимир Олизаренко кисәнән алған тәьҫораттары менән бүлешеп: “Мин Рәсәйҙең бик күп ерҙәрендә йәшәнем, ике йыл элек кенә Магнитогорск ҡалаһынан бында күсеп килдек. Бөгөн осраҡлы ғына афишаны күреп, тормош иптәшем менән байрамға килдек һәм иҫем китеп һоҡланып ултырҙым. Бындай матур, йылы сараны бер ерҙә лә күргәнем булманы. Кешеләрҙең бер-береһенә яғымлы мөнәсәбәтен, сағыу милли кейемдәрҙә юғары кимәлдә башҡарылған йыр һәм бейеүҙәр... Әйткәндәй, үҙем дә ғүмер буйы мәҙәниәт өлкәһендә эшләгән кешемен, шуға күрә ауыл мәҙәниәт йортоноң коллективы эшен баһаларға хаҡлымындыр” ,- тине һәм үҙе лә киләсәктә сараларҙа ҡатнашыу теләген белдерҙе.


“БЕҘ – СӘЛӘМӘТ ТОРМОШ ЯҠЛЫ!”\n10 Декабрь 2019, 09:22\nКисә район мәҙәниәт йортонда сәләмәт тормошто пропагандалауға раналған агитбригадалар конкурсы уҙғарылды. Ярышта барыһы 14 команда ҡатнашты. Конкурстың төп маҡсаты – балаларҙы һәм үҫмерҙәрҙе сәләмәт тормошҡа ылыҡтырыу, киләсәккә яуаплы ҡарарға саҡырыу.Һөҙөмтәлә, Малаяҙ башҡорт гимназияһы конкурста еңеүсе булды. 2-се урынға Янғантау урта мәктәбенең агитбригада командаһы сыҡһа, 3-сө урынды Йыланыш мәктәбе яуланы.Төрлө номинацияларҙа Арҡауыл, Нәсибаш, Мәсетле, Шәрип, 1-се Малаяҙ, Әлкә, Миәшәгәр, Ишембай, Мөрсәлим, Торналы, Лағыр мәктәптәре еңеүсе булды.\nКисә район мәҙәниәт йортонда сәләмәт тормошто пропагандалауға раналған агитбригадалар конкурсы уҙғарылды. Ярышта барыһы 14 команда ҡатнашты. Конкурстың төп маҡсаты – балаларҙы һәм үҫмерҙәрҙе сәләмәт тормошҡа ылыҡтырыу, киләсәккә яуаплы ҡарарға саҡырыу.\nҺөҙөмтәлә, Малаяҙ башҡорт гимназияһы конкурста еңеүсе булды. 2-се урынға Янғантау урта мәктәбенең агитбригада командаһы сыҡһа, 3-сө урынды Йыланыш мәктәбе яуланы.\nТөрлө номинацияларҙа Арҡауыл, Нәсибаш, Мәсетле, Шәрип, 1-се Малаяҙ, Әлкә, Миәшәгәр, Ишембай, Мөрсәлим, Торналы, Лағыр мәктәптәре еңеүсе булды.


Мужская майка 3D “Happy New Bleach!” - купить в интернет-магазине, артикул принта: 1413025\nМужская майка 3D Фото 01, Happy New Bleach!\nМужская майка 3D Фото 02, Happy New Bleach!\nМужская майка 3D Фото 03, Happy New Bleach!\nМужская майка 3D Фото 04, Happy New Bleach!\nМужская майка 3D Фото 05, Happy New Bleach!\nМужская майка 3D «Happy New Bleach!»


Изгелек ҡылырға теләүселәрҙе саҡырабыҙ\n12 Декабрь 2017, 16:55\nРәсәй Федерацияһы Президенты Владимир Путин 27 ноябрҙә 5 декабрҙе Ирекмәндәр көнө итеү тураһындағы Указға ҡул ҡуйҙы. Бөтә донъяла 5 декабрь Ирекмәндәр көнө булараҡ билдәләнә.\nРайондың йәш ирекмәндәре өлкән коллегалары Руфина Сухорукова менән.\nБыл байрамдың тулы исеме – Иҡтисади һәм социаль үҫеш хаҡына халыҡ-ара ирекмәндәр көнө. Берләшкән Милләттәр Ойошмаһының Генераль Ассамблеяһы 1985 йылда уҡ был көндө Ирекмәндәр көнө итеү тәҡдимен индергәйне. Шул йылдан башлап был байрам рәсми төҫ һәм халыҡ-ара статус алды.\nРФ Президенты Владимир Путин “Рәсәй ирекмәне – 2017” йыллыҡ премияһын тапшырыу тантанаһында 2018 йылды Ирекмәндәр йылы итеү тураһында иғлан итте.\nТап ошо йылда беҙ ҙур хәрәкәттең бер өлөшө булырға ҡарар иттек. Тәүге байрамыбыҙға районыбыҙҙың “көмөш” ирекмәне Руфина Николаевна Сухорукованы саҡырҙыҡ. Ул үҙенең нисек итеп ирекмән булып китеүе хаҡында мауыҡтырғыс итеп һөйләне һәм беҙҙе изге эштәр башҡарырға дәртләндерҙе.\nИрекмән – ул үҙенең йөрәк, күңел ҡушыуы бу-йынса кешеләргә бушлай ярҙам итеүсе кеше. Беҙҙең пландарыбыҙ бик ҙур һәм үҙебеҙҙең сафтарға изгелек эшләргә теләүселәрҙе ҡабул итергә әҙербеҙ. Беҙҙең менән бәйләнешкә инер өсөн телефон: 8-937-34-98-599, йәки Красноусолдағы 2-се мәктәпкә мөрәжәғәт итергә була.


Башҡортостан «Автомобилһеҙ бер көн» акцияһына ҡушылды // Йәмғиәт | новости башинформ.рф\nБашҡортостан «Автомобилһеҙ бер көн» акцияһына ҡушылды\n12:42, 22 сентября 2015 Йәмғиәт\nБашҡортостан «Автомобилһеҙ бер көн» акцияһына ҡушылды Фото: Олег Яровиков\nӨФӨ, 2015 йыл, 22 сентябрь. /«Башинформ» мәғлүмәт агентлығы, Арина Рәхимҡолова/.\nБөгөн, 22 сентябрҙә, донъяла автомобилһеҙ бер көн билдәләнә. Машиналарҙың үтә күп булыуы ҙур ҡалаларҙың ғына проблемаһы түгел, ул күптән инде глобаль мәсьәләгә әүерелгән. Өфөлә генә машиналар һаны йыл һайын уртаса 30 меңгә арта. Мәскәүҙә, башҡа ҙур ҡалаларҙа был һан күпкә юғары.\nӨфөлә Бөтә донъя автомобилһеҙ бер көн 2009 йылдан билдәләнә. Ул ваҡытта ошо байрам уңайынан «Берҙәм Рәсәй йәш гвардияһы»ның төбәк бүлексәһе Башҡортостандың баш ҡалаһында беренсе велоуҙыш ойошторҙо. Уның ағзалары бөгөн дә ошо матур йоланы дауам итә. Иртәнсәк йәш гвардиясылар Ленин исемендәге парк, Софья аллеяһы, Салауат Юлаев паркы буйлап йүгерҙе.\nБашҡортостандың башҡа ҡалаларында ла автомобилдән баш тартыу көнөнә арналған акциялар уҙа. Республикала йәшәүселәр велосипедта, электр транспортында, йәйәү йөрөй.\nТеги: иҫтәлекле даталар,автомобилһеҙ бер көн